recursal/SuperWikiNEXT-32B huggingface dataset:
**馬曉晴**（英文：**Maisy Ma**，1999年11月18號—）係香港藝人，前女子花式溜冰運動員，係頭一位喺國際比賽攞到獎牌嘅香港女子花式溜冰運動員，有「港版石原里美」之稱。

簡歷
--

馬曉晴喺香港出世，3歲移居北京，讀北京哈囉Harrow國際學校，13歲移居美國，2017年喺美國科羅拉多州 Cheyenne Mountain High School 高中畢業。後嚟只係用咗兩年半時間完成4年大學課程，攞到馬薩諸塞大學阿默斯特分校（University of Massachusetts Amherst）傳播學理學士學位。

馬曉晴自細接受花式溜冰（花樣滑冰）訓練，10歲喺全國青少年錦標賽上攞到銀牌，2010年到2017年（除咗2015年）都攞到香港錦標賽冠軍。13開始代表香港喺世界各地比賽，最好成績係2016 Reykjavik International Games為香港攞到銀牌。2017年亞洲冬季運動會，佢做咗香港隊開幕禮揸旗人，最後喺比賽攞第10名。

20歲畢業後返香港開始佢嘅事業。而家係個主持，港隊青年教練，中/英/普通話 司儀，KOL @maisyma1999 網絡名人，並喺好多政府宣傳片段中出現過。

演出
--

### 節目主持（HOY TV）

* 2023年：《杭州第19屆亞運會》

### 節目主持（ViuTV）

* 2023年：《無限試煉場》

### 節目演出（ViuTV）

* 2022年：《姊妹們的國際市場》（參加者）
* 2023年：《夏の競技》（第3集嘉賓）

### 節目主持（港台電視）

* 2022年：《味之天下・中華色香味》（第2、3、6、9、10集）
* 2019年：《文化長河 - 江山行》（第3、5集）

### 節目演出（無綫電視）

* 2022年：《北京冬季奧運會》主持
* 2022年：《脫毒要識Do》（嘉賓）
* 2021年：《真·女神轉身》（第1集嘉賓）

### 節目主持（其他）

* 2021年：《浪琴表香港國際賽事特輯》

### 廣告

* 2023年：U Space 迷你倉
* 2022年：Aerie (American Eagle)
* 2018年：李健駕駛學院
* 2018年：ASUS ZenBook Flip S

### 司儀 Emcee

* 2022年：香港世界桌球大師賽 （粵/英）
* 2022年：香港足球超級聯賽記者會 （英）

參考
--

1. ↑  滑冰女神馬曉晴最愛吃辣 未有興趣入娛樂圈反而有意進軍媒體
2. ↑  「滑冰女神」馬曉晴為亞運節目任嘉賓主持唔怕甩漏：要做定功課
3. ↑  【香港花式溜冰代表 馬曉晴】360°釋放美．力 - ASUS ZenBook Flip S

出面網頁
----

* 馬曉晴嘅Facebook頁
* 馬曉晴嘅Instagram頁
2007年影到、澳洲墨爾本嘅一座過山車
**過山車**go3 saan1 ce1（**roller coaster**）係遊樂園同主題樂園入面一種常見嘅機動遊戲，由過山車車廂同過山車路軌組成，而路軌會引導車廂衝上衝落、轉急彎，甚至翻騰，等玩家可以享受離心力衝擊。

相關物理
----

內文：過山車物理
睇埋：牛頓力學
過山車物理對遊樂園嘅設計同營運嚟講相當重要：對廿一世紀嘅遊樂園嚟講，過山車呢種機動遊戲係必備嘅咁滯；遊樂園請嘅工程師會用過山車物理計數，作出「如果條路軌噉設計，架車嘅速度最快會係咁多咁多，呢個速度值會唔會高得滯，搞到條路軌頂唔順呢？」呢類嘅思考，而呢啲噉嘅分析係過山車安全考慮嘅必要一環。

* 機械能
	+ 動能
	+ 勢能
* 慣性
* 重力
* G 力

睇埋
--

* 機動遊戲
* 模擬樂園系列
* 安樂死過山車

攷
-

1. ↑  Teng, R. Wei, G. Gao, S. & Chen, L. (2010, October). Dynamic modeling and simulation of roller coaster. In *2010 International Conference on Computer Application and System Modeling* (ICCASM 2010) (Vol. 5, pp. V5-340). IEEE.

拎
-


維基同享有多媒體嘅嘢：  
**Roller coasters**

維基同享有多媒體嘅嘢：  
 **Roller coaster**

* How a Coaster Moves. *Coaster Force 20*.

|  |  |
| --- | --- |
| 權威控制 | 
* LCCN: sh85114876
* GND: 4211457-3

 |


|  |  |
| --- | --- |
| Stub icon | 呢篇文係同科技相關楔位文。歡迎幫維基百科擴寫佢。睇 • 論 • 改 • 歷 |
呢篇文講一系列化學品嘅總稱。
* 想搵調味料嘅話，請睇「**食鹽**」。
* 想搵更籠統、有正負離子嘅化合物嘅話，請睇「**離子化合物**」。

食鹽水
喺化學，根據最常見定義，**鹽**（英文：**Salt**）係可以由酸加鹼中和而成嘅離子化合物。所有鹽都屬於離子化合物，但係唔係所有離子化合物都係鹽。鹽常見嘅例子有氯化鈉，而唔係鹽嘅例子有氫氧化鈉。

根據IUPAC，鹽同離子化合物係同一樣嘢。

分類
--

鹽分類法有多種，例如鹽分為工業用鹽同食鹽；又或者分為生物鹽同化學鹽；有機鹽同無機鹽咁。

性質
--

### 溶解性

鈉、鉀、銨鹽一般易溶喺水，通常硝酸鹽同碳酸氫鹽都易溶。如果係鹵化物嘅話，咁樣銀、鉛唔溶。如果係硫酸鹽嘅話，咁鋇、鉛唔溶，而硫酸鈣少少溶。除咗以上易溶嘅陽離子之外，一般嘅碳酸鹽都唔溶。

### 味道

* 甜：乙酸鉛（有毒）
* 酸：酒石酸氫鉀
* 苦：硫酸鎂
* 鹹：氯化鈉（食鹽）
* 鮮：穀氨酸鈉（味精）

### 顔色

其實鹽有咩顔色係取決於渠入面嘅離子。例如：

* 紅：鐵氰化鉀
* 粉紅：硝酸錳
* 橙：重鉻酸鉀
* 黃：鉻酸鉀
* 綠：氯化鎳、氯化亞鐵、二水合氯化銅
* 藍：硫酸銅、硝酸銅
* 紫：高錳酸鉀
* 無色（粉末係白色）：氯化鈉、氯化鉀、硫酸鎂

睇埋
--


維基同享有多媒體嘅嘢：  
**Salt**

* 吊鹽水



|  |  |
| --- | --- |
|  | 呢篇同化學相關係楔位文。歡迎幫維基百科擴寫佢。睇 • 論 • 改 • 歷 |

1. ↑  Salt, IUPAC
呢篇文講嘅係學術引用。想搵修辭手法，睇吓「**引用**」。
**參考文獻**（英文：**citation**，借入粵語作粵拼：sai6 tei1 seon4）係學術出版上嘅一個重要概念，指喺一篇學術文裏面註明返話「呢個諗法係由邊個邊個喺邊年邊年講過嘅」：學術研究往往會想將自己嘅諗法建基喺第啲研究者嘅諗法之上，又或者係批判第啲研究者嘅見解，而喺呢啲情況下，寫一篇文嘅人通常要喺篇文入面註明返「呢個諗法係由某個人講過嘅」。

註明參考文獻嘅格式有好多種；唔同嘅期刊對要求亦都唔同，但係學術用嘅可以粗略分兩大類，第一類係將參考順次序編號碼，再跟號碼擺入腳註或者尾註，第二類係所謂作者年份格式[*暫譯*]（author-date system，又叫 Harvard style，哈佛格式[*暫譯*]），原則上就係將引用嘅作者名嵌入文章，但係有啲格式或者某啲情況下，因為為求準確，會再用括弧或者第種方法寫埋年份；作者年份格式入面嵌入嘅作者名同（如果適用）年份叫 ｢文內註｣（in-text citation）。

用順序編號碼嘅方法有例如IEEE格式；用作者年份格式嘅有例如APA格式同MLA格式等等。順序編號碼嘅格式又分號碼可以當名詞用同號碼齋係號碼兩種，前者又叫溫哥華格式[*暫譯*]（Vancouver style），IEEE格式係其中一個例子，不過更常見例子會係醫學用嘅ICMJE格式。

無論係邊種格式，引用參考文獻嘅文章都一定會跟一張一覽表，寫明啲號碼或者作者年份究竟係代表邊篇文、邊本書或者乜嘢第啲嘢。用作者年份嘅格式呢張表會叫 ｢參考文獻｣ 或者 ｢參考資料｣（reference list，標題 References），但係如果用編號，呢張表通常會叫 ｢參考書目｣（bibliography）；參考資料淨係會寫低引用過嘅資料，但係參考書目可以加埋睇咗但係冇引用嘅嘢。

學術以外（例如報紙雜誌）有時亦會要寫參考文獻，有時會沿用學術嘅做法，但係亦另外有冇咁複雜嘅格式。

例
-

### 作者年份格式

作者年份格式嘅原則係用正常嘅語法，將引用嘅作者名正常嵌入文章，例如，用APA格式可以寫：

根據李國良（1983），應用文可以分三類
根據李國良（1983，頁1），應用文可以分三類
李國良（1983，頁1）認為應用文可以分三類
唔想或者唔可能將作者名嵌入文章，又或者格式規定，就要將作者同作份擺入括弧，掕喺句尾，例如，用APA格式可以寫：

應用文可以分三類（李國良，1983）APA 以外嘅有啲其他格式唔用逗號
應用文可以分三類（李國良，1983，頁1）
上面句嘢意思係話「應用文可以分三類」呢個諗法由李國良呢位作者喺 1983 年嘅一篇文或一本書入面講過。實際上係邊篇文或者邊本書，就要喺文章後面加個一覽表寫明。冇個表，引咗出處都係冇用嘅，因為同一個作者可能喺嗰年出過多過一篇文或者多過一本書。

唔係所有呢種格式都寫年份，例如MLA格式嘅文內註通常淨寫作者名：

根據李國良（1），應用文可以分三類
應用文可以分三類（李國良，1）
### 溫哥華格式

溫哥華格式嘅號碼可以當名詞用，情況類似作者年份格式嘅文內註；用返上面例子，用IEEE格式（姑且唔理註一會點寫）會類似咁：

根據[1]，應用文可以分三類
根據[1，頁1]，應用文可以分三類 示範例子，IEEE格式可能唔用得中文頁數
又或者咁：

應用文可以分三類[1]
應用文可以分三類[1，頁1]
### 其他格式

學術上嘅其他格式會係順序排號碼，再用腳註或者尾註；中文傳統上係寫括弧註幾號，英文就號碼用上標：

應用文可以分三類（註一） 傳統中式寫法
應用文可以分三類1　傳統英式寫法

特別情況
----

### 轉引

轉引係引用參考文獻嘅時候，引用嘅地方唔係原始出處，而係第三方資料。有時搵唔到原始出處會咁引，但係咁樣通常唔係嚴謹嘅做法。

### 冇出處嘅引用

唔係所有嘢都有出處，冇出處嘅話就冇辦法用一般嘅引用方法。有啲冇可能有出處嘅嘢，例如原住民嘅傳統知識[*暫譯*]（Traditional Knowledge），喺某啲格式可能有特別做法。

睇埋
--

* 抄襲
* 參考
* 語言學上講嘅據由

引咗
--

1. ↑  *Association of Legal Writing Directors & Darby Dickerson, ALWD Citation Manual: A Professional System of Citation*, 4th ed. (New York: Aspen, 2010),
2. ↑  〈參考APA格式：文內註 （In-Text Citations）〉 (香港中文). 香港中文大學. 喺2023年12月12號搵到.
3. ↑  〈參考APA格式：參考文獻（Reference List）〉 (香港中文). 香港中文大學. 喺2023年12月12號搵到.
4. ↑  *MLA Handbook* (英文) (第8版). 2016.
5. ↑  *Publication Manual of the American Psychological Association* (英文) (第7版). 2020.

| * 睇
* 傾
* 改
研究 |
| --- |
| 「用創意同有系統嘅方法嚟增進知識」嘅過程 |
| 學術領域 | 
* 科學
* 純科學（形式科學 · 自然科學 · 社會科學）
* 應用科學（研究開發）
* 人文學
* 商學
* 專業
* 跨學科

 |  |
| 研究過程 | 
* 研究設計（英文：Research design）（計劃書 · 定性同定量 · 問題 · 假說）
* 學術寫作（文獻綜述 · 參考文獻 · 互文性） · 論證

 |
| 研究方法 | 

|  |  |
| --- | --- |
| 方法研究 | 
* 科學方法
* 敘事分析
* 紮根理論
* 批判理論
* 史學方法
* 解釋學
* 藝術方法學（英文：Art methodology）
* 實用主義

 |
| 實驗 | 
* 對照
* 設計（實驗組同對照組 · 隨機化 · 析因）
* 實地同自然實驗
* 盲實驗
* 準實驗
* 實驗室

 |
| 二次研究 | 
* 文獻綜述（系統綜述）
* 元分析
* 文獻計量學

 |
| 
* 科學模型（模擬）
* 檔案
* 統計學
* 觀察
* 社會調查
* 考察
* 面談
* 內容分析
* 對話分析
* 主題分析
* 個案

 |

 |
| 機構制度 | 
* 大學同研究院
* 碩士同博士
* 學者
* 研究助理
* 論文（博士論文）
* 出版（期刊 · 同儕互評）
* 研討會

 |
| 哲學相關 | 
* 知識論（先驗同後驗）
* 邏輯同哲學邏輯
* 形而上學、理性主義同經驗主義
* 科學哲學
* 知識份子

 |
| 拉雜相關 | 
* 事後分析
* 量化
* 圖書館學（詞彙表）
* 科學運算
* 百科
* 保密
* 象牙塔
* 諗嘢、創意同創新
* 教書哲學

 |
| 研究類 |
**LVTP- 5**（**LVTP**係**L**anding **V**ehicle **T**rack **P**ersonnel嘅簡寫），係美國海軍陸戰隊使用嘅一系列兩棲登陸履帶裝甲車，係由博格華納公司設計，食品機械與化學公司以及其他一尐公司負責整。最初響1956年投入服務，由越戰服役到今日。

簡介
--

為咗取代二戰時期生產嘅兩棲登陸車，美軍響戰後開發新一代嘅兩棲登陸載具，同前代嘅最大改良點係車體採用全密封設計。美國海軍陸戰隊從1950年代到1970年代都用LVTP-5裝甲車；因為美軍主要係用兩棲裝甲車嚟打越戰，面臨北越軍隊同越共游擊隊嘅火箭推進榴彈，防護力不夠，遭到嚴重嘅損失。LVTP-5對地雷嘅防護都好薄弱，而且油箱位於兵員艙嘅下面，響地雷波及之下，汽油好容易爆炸，所以設計唔算成功。同時車上面嘅固定武裝得一挺機槍，火力唔夠。

類型
--

LVTP-5最常見嘅類型係裝甲運兵車，其他型號包括掃雷車、指揮車、救援車同火力支援車；曾經發展過一個防空型號嘅原型車，但係無生產。

使用嘅國家
-----

美軍嘅LVTP-5響1974年前已經全部退役。而台灣、菲律賓同智利家陣重有用呢款車。

### 響台灣嘅使用情況

1972年，美軍因為就嚟淘汰LVTP-5而平價讓售，中華民國海軍陸戰隊就買咗嚟取代LVT-4同LVT-3C登陸運輸車。因為汽油引擎老化，響1992年Napco公司為海軍陸戰隊開始進行更新，將狀況比較好嘅LVTP-5系列將原裝嘅大陸（Teledyne Continental）LV-1790汽油引擎換咗做底特律柴油（Detroit Diesel）。底部原本裝有12隻橡膠油箱都減為8個，但係因為改柴油引擎之後續航力增加，所以減少油箱數目無損耗到性能。

2001年4月，布殊政府批准賣54架AAV-7A1兩棲突擊載具畀台灣。中華民國海軍陸戰隊接收呢批兩棲運輸車，淘汰咗LVTP-5，至於負責火力支援任務嘅LVTH-6同掃雷任務嘅LVTE-1因為搵唔到替代品而繼續用。

參考
--

* SNL G277
* Steven Zaloga, Terry Hadler, Michael Badrocke - Amtracs: US Amphibious Assault Vehicles, 1999, Osprey Publishing (New Vanguard 30), ISBN 1-85532-850-X。

1. 1 2 3  〈從越戰服役至今的水鴨子--LVTP5兩棲登陸裝甲車〉. 原著喺2013-01-05歸檔. 喺2014-01-30搵到.
2. ↑  US Landing Vehicle Tracked,Personnel, Model 5, "LVTP-5"
3. ↑  〈中華民國海軍陸戰隊兩棲登陸載具〉. 原著喺2016-03-05歸檔. 喺2011-04-29搵到.
唔好同儀仔搞亂。


**阿晶**（中文真名：**劉靜儀**；葡文真名：**Lao Cheng I**；英文花名：Jane；1994年11月18號—2023年7月26號），做過澳門演藝公司微辣嘅藝人經理人，期間多次為其客串演出，後來改為做獨立KOL，亦喺網上賣過晶石，仲可能係間咖啡廳嘅老細（之一）。阿晶似乎係抑鬱症（等）長年病患者，其死於燒炭自殺嘅消息轟動港澳等地，傳媒傍網民紛紛議論微辣整體傍多個其他（前）成員（組別一：林茂發、張詠儀；組別二：鄭嘉豪、陸志豪、雷苡丞、葉佩男、葉思男、盧志榮）有無份間接害死渠。

波瀾
--

阿晶2017年加入微辣，喺2021年退出，轉做KOL，2023年先後疑似食安眠藥自殺失敗及證實燒炭自殺成功；大批網民將其死亡歸咎微辣（整體或若干其他（前）成員）。由阿晶傍微辣各（前）成員於社交媒體發佈嘅嘢可見，阿晶於微辣在職時同老細兼藝員之一加蔥（林茂發）成為情侶，並懷上其骨肉，不過被對方遊說或威迫到去徂墮胎，似乎因此患上抑鬱症，再跟著加蔥向阿晶表示係不婚主義者，最後分手，時為2021年，阿晶過徂無幾耐離職做獨立KOL，期間該情緒病持續，不過後來加蔥向阿晶嘅（前）朋友兼（前）同事儀仔（張詠儀）求婚並獲答應，兩者又喺網上擺出唔少顯示彼此恩愛幸福嘅片傍相，部份儀仔模仿阿晶嘅作品被若干分析指包含對渠誅心嘅用意，阿晶同加蔥曾經喺網上就感情傷害（包括墮胎原因及分手理由）之事嘅隔空對質，亦令加蔥品格備受外界批評，微辣嘅形象似乎亦因此受損。

除此以外，有其他微辣（前）成員亦似乎同阿晶有衝突（有尐話阿晶搶徂其他人嘅代言或廣告等工作機會，阿晶否認），其中卡特、六毫子、阿丞、佩男、思男傍煮詞人加徂喊樣特效，喺社交網站接連展示嘅幾張大頭相，更被唔少人視為渠等集體職場欺凌傍網絡欺凌阿晶嘅公開證據；阿晶嘅遺言式埃豬帖聲稱微辣有人打過電話畀渠，話公司已經整好徂尐對渠不利嘅片傍歌，以此威脅自己停止對外申冤，嚇到渠向上述六人分別道歉，再後來仲準備徂份（唔知乜嘢）聲明書，要渠簽字，而爾連串事件令其情緒病惡化；微辣於渠死後發佈嘅公告，就否認自己有恐嚇過渠。

有個名為"糖水舖"嘅抖音戶口，疑似由阿晶老母操作，由2023年8月4號開始陸續發佈為阿晶喊冤傍聲討加蔥嘅內容，其中包括一批之前未曾公開，阿晶幼年至成年嘅相，另有啲字句似乎顯示渠有（自殺）變鬼為其報仇之念頭，令唔少網民擔心。面書群組"澳門高登起底組"等有轉載上述內容，後來油管頻道"日更頻道PLUS"似乎聯絡到渠兼向外界報平安。除此以外，面書網名為"Max Wong"嘅疑似阿晶表哥由2021年10月25號或稍早起，亦同林茂發就阿晶係唔係被對方哄騙或逼迫墮胎一事數次喺互聯網隔空互鬧。

於2023年8月3號起，直選議員高天賜傍梁鴻細先後喺立法會提起上述事件，並談及應付職場欺凌嘅對策。

參考
--

1. ↑  新假期 (2023-07-28). 〈微辣阿晶離世｜千字文遺書透露因墮胎而患上情緒病 揭曾遭前同事恐嚇 | 影視娛樂〉. 《新假期》 (美國英文). 喺2023-08-07搵到.
2. ↑  金秀玲 (2023-07-30). 〈微辣阿晶｜生前3段錄音揭加蔥唔陪墮胎覆診 更因一事醫院發脾氣〉. 《香港01》 (香港中文). 喺2023-08-07搵到.
3. ↑  力報. 〈前經理人阿晶抑鬱輕生離世 微辣掀割蓆潮加蔥宣布退出〉. 《力報》. 喺2023-08-07搵到.
4. ↑  〈YouTube頻道｜一哥之爭《試當真》vs《微辣》 始祖一哥竟被評為老人台漸變TVB？ | 流行娛樂〉. 《新Monday》 (美國英文). 2022-04-13. 喺2023-08-07搵到.
5. ↑  〈疑似阿晶媽媽發文稱要為女兒討回公道 買齊紅底褲網民擔心睇唔開 | 最新娛聞〉. 《東方新地》 (美國英文). 2023-08-07. 喺2023-08-08搵到.
6. ↑  wai, sue (2023-07-27). 〈微辣前經理人阿晶以死控訴！還原事件始末 微辣多人被牽涉其中？〉. *she.com* (臺灣中文). 喺2023-08-09搵到.
7. ↑  〈指職場騷擾及欺凌求助多 高天賜促立專門法律處理〉. 《論盡媒體 AllAboutMacau Media》. 2023-08-03. 喺2023-08-09搵到.
8. ↑  〈兩議員關注職場欺凌 促政府完善法規、企業增訂內部守則〉. 《論盡媒體 AllAboutMacau Media》. 2023-08-08. 喺2023-08-09搵到.

出面網頁
----

* 阿晶埃豬：
* 阿晶面書：
* 阿晶表哥埃豬：
* 阿晶表哥面書：
* 阿晶老母面書：
* 阿晶老母抖音：
* 阿晶老母小紅書：
* 853 Crystalshop埃豬：
* +82 Espresso Bar面書：

| * 睇
* 傾
* 改
微辣文化 |
| --- |
| 台前 | 
* 豪DEE
* 霍哥
* 加蔥
* 雞Wing
* 雲吞
* Yelo
* Rachel
* 多多
* 田娜
* Sulin
* Rosalina
* 軒Sir
* Paul
* Roberto
* 佩男
* Joe
* Amilia
* 泰仔
* 蘇菲
* 思男
* Sofia
* Lok B
* Alex
* 大文
* 阿泰
* 慧慧
* 囂糕

 |
| 幕後 | 
* 鄭嘉豪（卡特）
* 盧志榮（煮詞人）
* 何幹鵬（月月鳥）
* 黃耀輝（糟糕王）
* 黃梓聰（的士文）
* 福島章嗣（AKI）
* 雷苡丞（阿丞）

 |
| 高層 | 
* 李偉麟
* 盤凱琪
* 蕭紫珊
* 何英和
* 姜偉靖
* 葉姵薇
* 何嘉偉

 |
| 頂層 | 
* 陸志豪（CEO）
* 黃醒達（CFO）

 |
| 節目 | 
* 辣辣地

 |
| 其他 | 
* 阿晶（劉靜儀）
* 儀仔（張詠儀）
* 辣粉團（擁躉會）
* 微辣大排檔（餐廳）
* 辣記（零食店）

 |
**福建麻雀**係蔴雀嘅福建式玩法。但正如福建呢個地方本身嘅文化一樣，都係好多元化，好似「閩南派」同「福州派」咁已經好唔同，而**福建麻雀**亦只係一個統稱，唔可以當晒係福建嘅所有麻雀玩法。

特點
--

福建麻雀其實有好多種玩法，而最常見係將東南西北中發白用嚟當花牌補花，換言之即係只打筒索萬三種牌。而且叫糊時要用福建話大嗌「福建」，否則被發現冇嗌時需打出兩隻牌並重抽（以補花形式）。

百搭
--

**福建麻雀**有一種「百搭」玩法，「百搭」即係話隻牌可以用嚟當任何一隻牌咁用，不過同越南麻雀或者江南麻雀嘅百搭唔同，越南牌同江南牌寧寧舍舍整幾隻「百搭牌」出嚟，但福建麻雀嘅百搭牌叫做「金」，即係平時叫開嘅「財神」。喺開局之後第一隻開出嚟嘅牌，就係金，呢個過程叫做「開金」，開咗金之後，嗰隻牌其餘三隻就用嚟做「百搭」

### 帶弟百搭

「帶弟」意思係九一相連，由一到九，每一個數目之後個數目叫做弟，而由於九一相連，九之後嘅弟就係一，如此類推。而帶弟百搭即係話喺槓尾開隻牌出嚟，但就唔係用嗰隻牌做百搭，例如開出嚟係三筒，咁三嘅帶弟係四，就用四隻四筒做百搭。

基本玩法
----

福建麻雀基本上係玩「輪莊制」，多數用全部144張牌。東西南北中發白並不被認為係花牌。花牌係"金"則該色花牌不使補花。四個人玩，打十六張牌，同一般蔴雀玩法一樣，輪流通過模牌、掉牌、「上、碰、槓」去做一副糊牌。

番種
--

福建麻雀有一啲特殊番牌類型，同一般蔴雀唔同

### 搶金

當一開完金，一起手即叫糊就可搶金（百搭牌），莊家搶金要先打1隻先可搶，閒家可直接搶金，計法自訂。

### 平糊

開出嚟副糊牌，又無花又無槓，咁叫平糊，平糊會根據搶金計。

### 三金倒

任何一家只要拎到三隻金，就唔使理做緊乜嘢牌，立即可以食糊，計底分 40 倍。

### 金雀

用兩隻金嚟做「對」，即係「將眼」，計底分 60 倍

籌碼或分數計法
-------

福建麻雀叫做「計銀両」，同廣東麻雀計法唔同，福建麻雀嘅銀兩計算，基本上係由「底分、花分、金」組成

### 底分

根據糊出嘅牌型而定出級別，即係一般蔴雀嘅番

### 花分

根據糊出時有幾多隻花牌計算，開槓當一隻花，暗槓當兩隻花

### 金

每隻金嘅銀兩同底分相同

### 連莊、抓莊

連莊即係冧莊，莊家食糊可以做多次莊，咁叫連莊，連莊食糊，可以加底分，連多次，就加幾多倍。抓莊即係閒家贏莊，可以贏一倍

### 封頂

根據情況而定一個最大輸分值

參考
--


* 開枱 簡而清著 ISBN 962-17-4906-9
* 福建麻雀
**李祿**，**李錄**（1966年4月6號—），部份中國媒體叫佢做**李路**，中國河北唐山人，美籍華裔投資家同埋對冲基金經理，對沖基金Himalaya Partners嘅創辦人，前八九民運學生領袖之一。

中國
--

李錄1966年喺中國河北省唐山市出世。嗰年正正係文化大革命開始嘅一年，父母都被送去「勞改」，佢被輾轉寄養喺一個礦工嘅家庭，直至十歲先同父母團聚。1976年，唐山發生大地震，搞到24幾萬人死咗，但佢同屋企人就好彩大難不死。1985年，佢喺唐山一中畢業，考入南京大學，最初修讀物理學，一年之後轉讀經濟學。1989年4月，佢到北京天安門廣場參與學生運動，去悼念胡耀邦。同年6月，六四事件爆發之後，佢逃去法國，最後到咗美國。

喺美國嘅生平
------

1989年尾，李錄到咗美國之後，即刻喺哥倫比亞大學發表關於六四事件嘅演講。1993年，佢喺哥倫比亞大學聽咗巴郡主席巴菲特嘅一次講座，令佢克服咗以往對股市投資嘅質疑，呢個亦成為佢日後從事金融業嘅踏腳石。1996年，佢喺哥倫比亞大學讀完經濟學、法律同埋工商管理嘅學位。1997年，佢自行創辦Himalaya Partners，管理風險創投基金同埋對冲基金。2003年，佢識咗巴菲特嘅副手、巴郡副主席查理·芒格，令巴郡成為佢嘅基金嘅主要客戶之一。2008年，佢向巴郡推介入股中國電池同汽車製造商比亞迪，令巴郡賺咗高達12億美金。2010年，佢被指有機會做巴菲特嘅接班人之一，一齊管理巴郡規模有成1000億美金嘅投資組合。

參考
--

1. ↑  借光比亚迪 华裔投资人接班巴菲特？
2. 1 2 3  〈李祿：由文革到崛起華爾街〉. 原著喺2010年8月3號歸檔. 喺2010年8月1號搵到.
3. 1 2 3  華裔投資家李祿或接班巴菲特[*失咗效嘅鏈*]
4. ↑  〈內地作家冀李祿有成就要回國貢獻〉. 原著喺2010年8月3號歸檔. 喺2010年8月1號搵到.
5. ↑  巴菲特接班人 點名李祿
郭子健，香港政治人物，蘇格蘭香港人發起人，Facebook專頁「青衣生活·社區事」負責人，前香港葵青區議會青衣南選區議員。

事件
--

### 揭發中國武警秘密加入協助反修例運動期間濫權嘅香港警察

內文：反修例運動期間嘅警察濫權
2019年香港反逃犯條例修訂運動期間，警察大量濫權、瀆職，受到廣泛報導，亦令「黑警」呢個批評詞語喺香港流行。

2020年3月18號，路透社引述消息，話有4000幾名中國人民武裝警察部隊成員駐紮喺香港，佢地參與左鎮壓香港示威者嘅行動，仲有香港警察陪同中國武警到前線。中國武警同解放軍都係由中國共產黨中央軍事委員會直接領導，而現任中共中央總書記兼中央軍委主席係習近平。中國國防部同香港警務處都否認呢個消息。

不過，去到2023年7月，前區議員兼海外港人組織「蘇格蘭香港人」嘅創辦人郭子健，就喺社交媒體轉述中國一間健身房嘅廣告，入面其中一位教練叫朱亮，喺佢嘅描述當中提及「曾服役于武警机动总队，参稳定2019香港暴乱⋯⋯」，間接證實當年呢個說法。

參考
--

1. ↑  Greg Torode (2020-03-18). "EXCLUSIVE-China's internal security force on frontlines of Hong Kong protests". 路透社. 喺2020-03-19搵到.
2. ↑  〈路透社：消息人士称中国武警出现喺香港抗议前线〉 (英文). 美國之音. 2020-03-18. 喺2020-03-18搵到.
3. ↑  〈路透：港警帶武警到鎮壓前線〉. 蘋果日報 (香港). 2020-03-18. 原著喺2020-03-19歸檔. 喺2020-03-18搵到.
4. ↑  〈警方否認 內地武警曾到前綫觀察港示威〉. 晴報. 2020-03-19. 喺2020-03-19搵到.
5. ↑  〈【低級紅武警自爆參與鎮壓2019年香港反送中運動】〉. *Facebook* (英文). 喺2023-07-29搵到.`{{cite web}}`: CS1 maint: url-status (link)
6. ↑  自由時報電子報 (2023-07-31). 〈炫耀？中國健身教練稱曾鎮壓香港反送中 印證傳聞不虛 - 國際 - 自由時報電子報〉. *news.ltn.com.tw* (臺灣中文). 喺2024-02-06搵到.
香港足球歷史圖片
香港足球大概100年歷史。足球係香港大眾娛樂，嚮1940年代至1960年代香港足球業係黃金年代，唔少細路發夢都想做足球巨星，當時有名嘅球星出身地，好似修頓球場、維園、官涌遊樂場、卜公花園同麥花臣，而家重嚮處。

嚮1945年至1969年，球迷為睇足球比賽，廢寢忘餐通宵輪飛，盛極一時。萬人空巷，成「病態」球迷，擁護唐人足球。

不過，足球貪污打假波事件曾經令香港人失望。

1908年 至 1920年代
--------------

1908年，香港孖剌西報（Hong Kong Daily Press）捐出銀杯做獎品，賽事叫「尋常杯賽」，從此香港出現公開嘅足球競賽，個名沿用到二次大戰日本佔領香港為止。當年只有西人球隊，多數係當地軍隊，冇華人參賽。第一屆聯賽由巴付陸軍羸咗，之後甲組聯賽都係洋人球隊贏晒。直到1920年代後期，南華、中華出現。

1920年後
------

香港足球總會（前身係香港腳球總會）嚮1914年成立，華人球隊同天才球員湧現，包括香港球王李惠堂、包家平、孫錦順、譚江柏、黎兆榮、卓石金、李碩友、鄭少康、葉北華同李天生咁。1950年代至1960年代，香港出名球星有朱永強、莫振華、高保強、姚卓然、黃志強、黃兆和、何祥友、張子岱同張子慧咁。出名球隊有南華、傑志同九巴咁。

1954年，香港加入國際足球協會，1956年重做埋頭一屆亞洲盃足球賽東道主，1960年，中華民國代表隊（當時係以香港球員為主）打入1960年夏季奧林匹克奧運會決賽週資格，令香港有「遠東足球王國」美譽。

1968年香港足球職業化，球會重金請外援助陣，好似居里、仇志強咁，同本地球星胡國雄、尹志強、鍾楚維、劉榮業合作，令球賽激烈，球迷入場唔少。

參考
--

1. ↑  〈香港尋常杯賽〉. 原著喺2016年3月5號歸檔. 喺2011年5月5號搵到.
2. ↑  呢度係指符合中華民國國籍法，擁有中華民國國民身份嘅香港居民
3. ↑  〈存档副本〉 (PDF). 原著 (PDF)喺2020年9月22號歸檔. 喺2011年5月6號搵到.

* 《香港足球史話（1945-1969）》

| * 睇
* 傾
* 改
香港足球 |
| --- |
| 香港足球總會 |
| 本地聯賽 | 
* 超級聯賽
* 甲組聯賽
* 乙組聯賽
* 丙組聯賽
* 預備組
* 女子聯賽

 |
| 代表隊 | 
* 香港足球代表隊
* 香港女子足球代表隊
* U-23
* U-20
* U-17
* 香港聯賽選手隊
* 香港五人足球代表隊

 |
| 本地盃賽 | 
* 高級組銀牌
* 菁英盃
* 足總盃
* 聯賽盃
* 社區盃
* 女子聯賽足總盃
* 主席盃
* 初級組銀牌

 |
| 埠際賽 | 
* 港澳埠際賽
* 省港盃
* 滬港球會盃

 |
| 邀請賽 | 
* 賀歲盃

 |
| 停辦賽事 | 
* 甲組聯賽（舊制）
* 乙組聯賽（舊制）
* 丙組聯賽（舊制）
* 丁組聯賽
* 回歸盃
* 總督盃
* 胡好盃
* 士丹利木盾
* 會長盃七人賽
* 督憲盃
* 亞洲盃賽冠軍盃資格賽
* 亞洲冠軍聯賽資格賽

 |
| 選舉 | 
* 香港足球明星選舉

 |
| 史 | 
* 史
* 大賽紀錄
* 比賽紀錄
* 亞洲足協盃紀錄
* 五一九事件
* 港超聯Big4

 |
| 
* 足球會
* 足球員
* 外籍足球員
* 教練
* 球證
* 足球場

 |
**伊斯蘭·卡里莫夫**（粵拼：ji1 si1 laan4 kaa1 lei5 mok6 fu1）
（月即別文：**Ислом Каримов**，拉丁文轉寫：**Islom Karimov**，月即別文嘅國際音標讀音：[islom kærɨmov]；俄文：**Ислам Каримов**，俄文讀音：[islam karimov]；1938年1月30號—2016年9月2號）係烏茲別克嘅政治人物，烏茲別克蘇維埃社會主義共和國（今日嘅烏茲別克薩馬爾罕大區）薩馬爾罕人。1964年加入蘇聯共產黨；1966年被派到烏茲別克共和國國家計劃委員會，做過處長、科學同新技術推廣司主任專家同司長；1983～1989年間做過烏茲別克共和國財政部長；1989年做過烏茲別克共產黨第一任書記。

1991年底蘇聯解體後，卡里莫夫就被選為烏茲別克第一任總統。烏茲別克獨立後25年間，一直都係由佢做總統，所以國內人權狀況一直俾聯合國猛咁鬧。

2016年8月27號，卡里莫夫被送入塔什干一間醫院，被診斷有突發腦出血。9月2號20:55（UTC+5），佢喺醫院入面死咗，終年78歲。

註
-

1. ↑  〈土耳其：烏茲別克斯坦總統卡里莫夫已逝世〉. *BBC*. 2016-09-02. 喺2016-09-02搵到.
2. ↑  "Islam Karimov: Turkey announces Uzbek leader's death". *BBC News*. BBC. 2 September 2016. 喺2 September 2016搵到.

出面網頁
----


維基同享有多媒體嘅嘢：  
**Islam Karimov**

* Official biography
* Profile on BBC News
* Obituary: Uzbekistan President Islam Karimov, BBC Online
| How to read a taxoboxHow to read a taxobox**鬱金香** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 百合目 Liliales |
|
|
|
|
|
|
|
|
| 科 | 百合科 Liliaceae |
|
|
|
|
|
| 屬 | **鬱金香 *Tulipa***L. |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 品種 |
| 睇「屬下品種」嗰欄 |
|

**鬱金香**（注意「鬱」字嘅讀法，粵拼：wat1 gam1 hoeng1；學名：*Tulipa*）係百合科下面一個屬嘅多年生草本植物，原產地喺中國嘅青藏高原地區，入面有可細分做大約150個野生種。

而家全世界有好多種雜交嘅鬱金香，如估計埋絕咗種嘅，大概有8000幾種。根據荷蘭繁殖中心記載，而家凈得大概3500種唔同嘅鬱金香品種。

花語
--

佢嘅花語係博愛、體貼、高雅、富貴、慈善、名譽、美麗、祝福、永恆、永恆嘅祝福，及愛嘅表白。但係唔同色嘅鬱金香，代表意思都唔同：

* 紫——無盡嘅愛、最愛。
* 白——純潔清高嘅戀情。
* 粉紅——永遠嘅愛
* 紅——愛嘅告白、喜悅、熱烈嘅愛意。
* 黃——開朗
* 黑——神秘、高貴、獨特領袖全力，榮譽嘅皇冠。
* 雙色——美麗嘅你、喜相逢。
* 羽毛——情意綿綿

樣
-

佢嘅鱗莖係地下莖，好似個波噉。而花嘅方面，喺園藝學入面，鬱金香按開花習性分為早開同遲開兩種。其中早開嗰種嘅莖得2dm咁短，但都幾清香下，有單瓣同重辦品種。而遲開嗰種嘅莖好長，得個單瓣品種，冇乜味。而花色有好多種，有紅、黃、白、藍、紫等色。

屬下品種
----

全球各地大概有8000幾種鬱金香，其中有大概150種被大量生產，多數都係紅、黃、紫、白、橙呢五種。若果按栽培時節同花期嚟分，重可以細分成早、中、晏三種。

文化
--

睇埋：手指公姑娘
歐洲人好鍾意鬱金香，17世紀曾經爆發過鬱金香狂熱，係史上其中一個出名嘅經濟泡沫。

### 荷蘭國花

喺荷蘭，鬱金香同風車、芝士、木鞋夾埋一齊，話成「荷蘭四寶」。佢當地啲人一直將靚同華貴、莊嚴嘅象徵。後嚟喺當地成為國花。

### 土耳其國花

從12世紀開始，土耳其當地種嘅鬱金香成日用喺圖畫、石刻、木雕、地毯、窗簾、服裝界入面嘅裝飾圖。佢嘅樣同色喺土耳其入面，幾乎好多人鍾意佢，甚至宮廷都唔例外。後嚟呢朵花成為土耳其嘅國花而家喺每年4~5月喺伊斯坦布爾嘅愛米阿柬公園都成日搞鬱金香節。

攷
-

1. ↑  郁金香的原产地真的是中国吗？[*失咗效嘅鏈*] 中国学网信息中心频道
2. ↑  郁金香原产地在哪？[*失咗效嘅鏈*] 中国学网信息中心频道
3. ↑  Tulips originally grown in our Qinghai-Tibet Plateau[*失咗效嘅鏈*] Office PDF Document Free Download
4. ↑  花與花的故事：荷蘭的國花——鬱金香 互聯網檔案館嘅歸檔，歸檔日期2016年3月12號，. 阿波羅網
5. ↑  Netherlands Symbols world atlas
6. ↑  Tulip
7. ↑  土耳其的國花？ UDN部落格

有關嘅書
----

* 中国少年儿童百科全书 自然·环境 第423页　浙江教育出版社 ISBN 7-5338-1946-2/G·1942
* 鬱金香與球根花卉 猫头鹰出版社 ISBN 978-986-6651-47-2

| * 睇
* 傾
* 改
婚禮用花 |
| --- |
| 百合　玫瑰　石竹　蝴蝶蘭　鬱金香　非洲菊　鈴蘭　月季　滿天星　媽祖花 |
1995年嘅格羅茲尼戰役期間，一個車臣人喺度祈禱（由米哈伊爾·埃斯塔菲耶夫（英文：Mikhail Evstafiev）拍攝）
1994年盧旺達大屠殺後，喺扎伊爾（依家嘅剛果民主共和國）為流離失所嘅圖西族所起嘅難民營
**種族衝突**（英文：**Ethnic Conflict**）係指兩個或以上嘅族群爭奪而造成嘅衝突。造成衝突嘅原因可能涉及政治、社會、經濟或者宗教方面等因素，但無論乜嘢原因，喺衝突中嘅個體都會明確咁為自己嘅族群而戰，呢個亦係由其他鬥爭區分出種族衝突嘅標準。

種族衝突並唔一定涉及暴力。喺言論自由受到保障嘅多元種族嘅社會入面，種族衝突可能喺幾個民主國家當中係每日都會出現嘅事情。例如，種族衝突可以係為咗爭奪分給唔同族群嘅資源，而唔涉及暴力嘅鬥爭。但係，喺衝突入面參與對抗嘅主體必定係直接咁或者象徵性咁同一個族群有關。喺發達嘅多元種族民主國家入面，呢啲衝突一般已經制度化，並以國會、議會同政府部門為渠道，或者透過非暴力嘅示威同罷工等方式進行。雖然民主國家並唔能夠一直避免種族衝突升級至暴力層面，但係制度化嘅種族衝突可以保證呢啲族群能夠以一啲和平嘅方式講出佢哋嘅訴求，從而減少暴力衝突發生嘅可能性。另一方面，喺獨裁嘅體制入面，少數民族一般無法表達佢哋嘅不滿，導致佢哋嘅不滿越加劇烈，從而造成長時間嘅種族沉默，跟住就會爆發暴力衝突。所以，種族和平係指無暴力事件發生，而唔係無衝突。另外，暴力嘅種族抗爭往往令到先前被邊緣化嘅族群獲得政治上嘅權利。

造成種族衝突嘅學術解釋一般有三個主流派系：原生論、工具主義或者建構主義。政治學家都爭論種族衝突係由上至下或者定係由下至上。知識分子嘅辯論亦集中喺種族衝突係咪喺冷戰後先至普遍，以及透過例如協商民主同聯邦主義等手段制定管理衝突嘅方法。

參考
--

1. ↑  Varshney, Ashutosh (2002). *Ethnic Conflict and Civic Life : Hindus and Muslims in India*. New Haven: Yale University Press.
2. ↑  Kaufman, Stuart J. (2001). *Modern Hatreds: The Symbolic politics of ethnic war*. Ithaca: Cornell University. Press. pp. 17.
3. ↑  Olzak, Susan (1992). *Dynamics of Ethnic Competition and Conflict*. Stanford: Stanford University Press.
4. 1 2  Varshney, Ashutosh (2007). "Ethnicity and Ethnic Conflict" (PDF). Oxford handbook of comparative politics. 原著 (PDF)喺2018-03-29歸檔.
5. ↑  Koos, Carlo (2016-02-01). "Does violence pay? The effect of ethnic rebellion on overcoming political deprivation". *Conflict Management and Peace Science* (英文). **33** (1): 3–24. doi:10.1177/0738894214559670. ISSN 0738-8942.`{{cite journal}}`: CS1 maint: url-status (link)
6. ↑  Huntington, Samuel P. (1993). "The clash of civilizations?". 《外交 (雜誌)》. **72** (3): 22–49. doi:10.2307/20045621. 原著喺2007-06-29歸檔.
7. ↑  Kaplan, Robert D. (1994). "The coming anarchy". 《The Atlantic Monthly》. **273** (2): 44–76. 原著喺2008-07-24歸檔. 喺2017-03-06搵到.
8. ↑  Coakley, John (1992). "The resolution of ethnic conflict: Towards a typology". *International Political Science Review*. **13** (4): 343–358. doi:10.1177/019251219201300401. 原先內容歸檔喺2007-11-12. 喺2018-07-07搵到.
**聚類式隨機對照試驗**（英文：cluster-randomized controlled trial，cRCT）係隨機對照試驗嘅一種技巧，都會涉及隨機噉分組，不過分組嘅單位係「聚類」唔係個體。呢種做法常見於醫療同教育方面嘅研究。

定義
--

內文：隨機對照試驗同實驗
cRCT 有別於一般嘅隨機對照試驗：想像家吓做癌症研究，研究者搵咗 100 位肺癌病人返嚟做對象（受試者），而佢哋手上有 A 同 B 呢兩隻療法，研究目標係想知道邊隻療法比較有效；如果研究者用嘅係隨機對照試驗，佢哋會做嘅嘢係

1. 攞下一位受試者；
2. 隨機噉揀 A 組或者 B 組；
3. 將呢位受試者分落揀咗嗰組；
4. 返去第 1 步，直至所有受試者都有組為止；

但**個體層面**噉分組有陣時比較難，於是研究者有可能焗住要**聚類層面**噉分組，想像 100 位病人嚟自 10 間唔同嘅醫院，研究者會做嘅嘢係

1. 攞下一間醫院；
2. 隨機噉揀 A 組或者 B 組；
3. 將屬嗰間醫院嘅受試者分晒落揀咗嗰組；
4. 返去第 1 步，直至所有受試者都有組為止；

—即係話班研究對象分咗做幾個**聚類**（一間醫院係一個聚類，每個聚類有若干個個體），研究者同聚類分組。

好處
--

睇埋：混淆變數
原則上，個體層面分組係最「理想」嘅做法。想像研究者用咗 cRCT，發現接受 A 療法嘅病人條命長啲（效果）；但係因為佢哋用咗 cRCT，所以就出現一條問題—已知兩組病人「接受嘅療法」同「所屬嘅醫院」都唔同，見到個效果係因為 A 療法掂啲，定係因為 A 組啲病人所屬嗰間醫院啲服務好啲呢？

不過現實表明，吓吓要做個體層面分組有時行唔通：例如想像而家做一份研究，睇幾隻唔同減肥方法嘅成效，個體層面分組會造成唔同組嘅受試者喺同一個環境下共處，噉就表示 A 組嘅受試者可能會（例如）將自己嘅經歷話畀 B 組嘅受試者聽，跟住 B 組啲受試者就自己走去試隻做法—干擾咗最後睇到嘅結果；cRCT 被指可以減少呢類情況發生嘅機會率。

分析
--

外拎
--

* T-測試
* 多層模型
* （英文） 聚類式隨機試驗，倫敦大學
* （英文） Brown, A. W. Li, P. Bohan Brown, M. M. Kaiser, K. A. Keith, S. W. Oakes, J. M. & Allison, D. B. (2015). Best (but oft-forgotten) practices: designing, analyzing, and reporting cluster randomized controlled trials. *The American journal of clinical nutrition*, 102(2), 241-248.

註釋
--

1. ↑  用統計學行話講，噉係因為統計分析好多時都假設咗唔同個體嘅結果彼此之間冇統計相關。呢個假設喺 cRCT 之下唔再成立。
2. ↑  用統計學行話講，噉嘅情況會引致第二型錯誤。

引述
--

1. 1 2 3  Puffer, S. Torgerson, D. J. & Watson, J. (2005). Cluster randomized controlled trials (PDF). *Journal of evaluation in clinical practice*, 11(5), 479-483.
2. ↑  Offorha, B. C. Walters, S. J. & Jacques, R. M. (2022). Statistical analysis of publicly funded cluster randomised controlled trials: a review of the National Institute for Health Research Journals Library. *Trials*, 23(1), 115.
廿一世紀初喺大馬士革一角影到嘅糖菓；好似糖噉細細粒又甜嘅嘢食，被指係好方便人口痕就搵嚟食。
2019 年一日，喺香港一角影到有人擺檔，賣啲細細件嘅零食。
**口痕搵嘢食**（英文：**grazing** ），或者叫**口痕摷嘢食**，係一種食嘢相關嘅人類行為規律。如果話一個人口痕搵嘢食，意思係指呢個人重複又冇計劃噉走去搵嘢食，次次都只係少量噉食，而且明明唔覺餓都走去搵。口痕搵嘢食可以係一種唔想做都忍唔住去做嘅行為，個人好多時食咗之後會感到內疚等嘅負面感受，因而為個人造成心理壓力。

啲人口痕搵嘢食嗰陣，特別傾向去食一啲細細哋一件件、唔使點樣花費精神就可以食得嘅零食。例如想像而家有個人喺櫃入邊收埋咗啲曲奇餅。佢喺屋企無所事事就會想去開櫃攞曲奇餅嚟食（重複），每次都淨係食一塊咁少（少量），每塊曲奇餅唔使花咩工夫準備，會為佢帶嚟小小嘅快感。

問題
--

睇埋：體重管理同埋肥
呢種行為就噉睇好似冇咩大不了，但係一個人每次口痕搵嘢食都可以搞到佢一日多咗 200 至 300 卡路里。每日食兩三次已經會積少成多，多咗 600 至 900 卡路里—普通嘅成年女人每日需要 2000 卡路里左右，而普通嘅成年男人每日就需要 2500 卡路里左右，即係話一個人習慣咗口痕搵嘢食，分分鐘（喺卡路里攝取上）等同每日食多咗一餐咁滯。

事實係，健康方面嘅研究睇過啲一度減肥成功但後尾肥返嘅人，發現佢哋之所以會肥返，其中一個主因就係因為佢哋有口痕搵嘢食嘅習慣。

睇埋
--

* 暴飲暴食
* 均衡飲食
* 甜嘢
* 口立濕

註釋
--

1. ↑  英文 **grazing** 又可以係指牧食。

引述
--

1. ↑  Conceição, E. M. Mitchell, J. E. Engel, S. G. Machado, P. P. Lancaster, K. & Wonderlich, S. A. (2014). What is "grazing"? Reviewing its definition, frequency, clinical characteristics, and impact on bariatric surgery outcomes, and proposing a standardized definition. *Surgery for Obesity and Related Diseases*, 10(5), 973-982，呢篇綜述文提咗："We suggest grazing to be defined as an eating behavior characterized by the repetitive eating of small/modest amounts of food in an unplanned manner and/or not in response to hunger/satiety sensations."，亦可以睇睇佢個 **Table 3**。
2. ↑  Reas, D. L. Wisting, L. Kapstad, H. & Lask, B. (2012). Nibbling: frequency and relationship to BMI, pattern of eating, and shape, weight, and eating concerns among university women. *Eating behaviors*, 13(1), 65-66.
3. ↑  Calories. *National Library of Medicine*.
4. ↑  Kofman, M. D. Lent, M. R. & Swencionis, C. (2010). Maladaptive eating patterns, quality of life, and weight outcomes following gastric bypass: results of an Internet survey. *Obesity*, 18(10), 1938-1943.
唔好同廣州馬術場搞亂。
 **廣州賽馬場**（粵拼：gwong2 zau1 coi3 maa5 coeng4）
，又寫**廣州賽馬塲**或**廣州賽馬埸**，係中國廣東省廣州市嘅一間賽馬場，喺1993年1月3號起好，位置喺天河區珠江新城入面，黃埔大道西以南；馬場路以東；潭村路以西；花城大道以北嘅位。賽馬場曾經喺1993年1月8號到1999年12月12號辦過任何賽馬比賽。

規模
--

* 佔地面積：33公頃
有4條跑道：
內圈——練習道
中內圈——沙地跑道，全長25×1485m。
中外圈——草地跑道，全長32×1695m。
外圈——救護車道。
* 容納人數：40000人
* 場地入面裝咗大型電子計分牌、跟蹤攝影裝置、終點掃描攝影裝置等。

喺場地關閉之前：

* 員工3000人，騎師40人，馴馬員400幾人
有喂馬、釘蹄、馴馬、馬醫等好多種分工
* 競賽馬匹：1000幾
其中純種馬喺澳洲空運過嚟，一個比賽日要出動成百幾匹馬。

史
-

### 風靡一時

賽馬場喺1993年1月3號起好，1993年1月8號正式開幕。喺開辦初期，規模同上座率同香港嘅沙田馬場差唔多，但排亞洲第二，因為嗰時每個禮拜二、四、日都有賽馬睇，而且分日頭賽同晚黑賽。入場門飛要￥10。喺嗰時除咗乒乓波同籃球之外，其它體育運動要有設備同好多錢先至得，加上好少有人做喺文革期間話成資產階級嘅體育運動。有人提出係咪可以畀廣州搞賽馬運動嚟籌集福利資金，結果廣州成功辦咗一次賽馬，喺嗰時中國內地都未見過嘅。而廣州俾中央批准按香港賽馬方式做馬彩。喺賽馬開辦無耐，全廣州整咗百幾個同賽馬有關嘅投注站。1995年開咗電話賣飛，1997年開埋電視台嘅衛星直播。

賽馬場最葳蕤一次喺1994年，一場嘅投注額去到CNY￥1000幾萬，每個賽馬日都有成1~2萬人睇比賽。但到咗1996年，由於中共中央、廣東省同廣州市嘅人民政府猛咁出批文話唔畀有博彩性質嘅賽馬，但賽馬娛樂總公司嘅老細出嗮計仔，堅持重係搞博彩，先係將「投注博彩」改成「智力測試」，後嚟改成「門飛換實物獎」將帶有博彩性質嘅賽馬持續到1999年11月。1998年三江洪峰期間，馬會出過1000萬蚊做咗賑災慈善，創咗嗰時中國內地最多捐錢紀錄。

### 正式停辦

1999年11月，中共中央、廣東省同廣州市嘅人民政府開始頂唔順賽馬場一直死牛一邊頸喺度搞博彩性賽馬行為而勒令停止賽馬，原因係賽馬重未合法化，加上賽馬日期間因管理失敗而一直搞蝕本生意。到咗1999年12月12號，賽馬場跑完最後一次賽馬之後正式關閉，從1999年12月14號開始一直見唔到任何賽馬比賽舉行。

從1993年1月8號到1999年12月12號期間，廣州馬會一共辦咗757場次賽馬。

### 停辦之後

廣州賽馬停辦之後，由於賽馬娛樂總公司嘅老細黃啟桓利用公款，同香港人梁×駒、梁×榮做貪污受賄行為，結果喺2001年2月23號入咗法院。喺嗰年5月11號開二審，決定將黃啟桓掟入監倉19年重收繳咗10萬蚊嘅財產。喺嗰年嘅羊城晚報講：「賽馬總公司重喺成個廣東搞咗103個場外投注站而造成一系列嘅社會腐敗風氣。」而黃啟桓俾政府收監坐到2020年先至出獄。

從1999年底停辦之後一直到2007年，馬會差咗成12萬蚊嘅債務。

#### 改成汽車城

黃啟桓俾政府收監之後，2003年8月6號，廣州市政府宣佈對外出租21萬平方米嘅場地而改成汽車交易市場，嗰年12月13號變成三鷹汽車城。而規劃冇話將馬場入面嘅計分牌拆咗佢，而係做永久性紀念物。而馬場汽車城最後喺2014年2月28號停業，同年4月1號全面撤出。

### 復辦傳聞

1999年停辦賽馬後，廣州地區屬下嘅賽馬會一直到而家都未解散。其實佢哋等緊幾時恢復返賽馬，假設廣州可以重開賽馬，佢用8個月時間可以恢復返，但隨後一直未恢復。2007年4月18號，廣州地區有媒體報道話賽馬會重開嘅傳聞，但廣東體彩話未收到呢方面嘅消息。2010年嘅兩會期間，廣州有政協委員都提過恢復廣州賽馬嘅講法，但一直冇聲氣。直到2016年1月26號，廣州市體育局召開咗一年一度嘅體育會議，話要除咗發展兼培養好本土嘅足球產業同打造廣州兩大球會（廣州恆大淘寶同廣州富力）攞到重好嘅成績之外，重做好萬達體育同香港賽馬會等體育企業服務工作同考慮喺2018年恢復賽馬。

有關
--

* 廣州賽馬會
* 馬場路 (廣州)

睇埋
--

* 廣州馬會巴士
* 從化馬場

註
-

1. 1 2  〈盛极一时到被迫转型！广州赛马场2018年风云再起〉. 《新浪》. 2016-02-05.
2. ↑  〈广州赛马或将重出江湖〉. 《新快报》. 金羊网. 2007-04-18. 喺2011-06-19搵到.`{{cite news}}`: CS1 maint: url-status (link)
3. ↑  〈12年前突然叫停 广州重启赛马还有多少障碍？〉. 《南方日报》. 2011-07-07. 原著喺2013-11-08歸檔. 喺2011-08-31搵到.
4. ↑  〈"马王"一审判刑19年 黄启桓表示认罪不再上诉〉. 《南方日报》. 新浪网. 2001-05-12. 喺2011-06-19搵到.
5. ↑  〈风流大鳄腐败史--记原广州赛马会董事长黄启桓〉. 《羊城晚报》. 新浪网. 2001-02-08. 喺2011-06-19搵到.
6. ↑  〈广州赛马或将重出江湖〉. 《金羊网》. 新快报. 2007-04-18. 喺2011-06-19搵到.`{{cite news}}`: CS1 maint: url-status (link)
7. ↑  〈赛马场记分牌还有人惦记着〉. 《南方都市报》. 新浪网. 2011-08-18. 喺2011-08-31搵到.
8. ↑  〈马场汽车城撤场在即 车商上演"最后的疯狂"〉. 《南方都市报（深圳版）》. 網易财经. 2014-02-27. 喺2015-08-12搵到.`{{cite news}}`: CS1 maint: url-status (link)
9. ↑  〈广州赛马会负责人：赛马会8年未解散 只因等待恢复时机〉. 《新快报》. 金羊网. 2007-04-20. 原著喺2007-05-23歸檔. 喺2011-06-19搵到.
10. ↑  广东体彩管理中心:"广州赛马重出江湖"报道失实(图) 網易 （2007-04-19）
11. ↑  让广州赛马重出江湖[*失咗效嘅鏈*] 羊城晚报A5版 （2010-01-28）

攷
-

* 广州赛马博彩业会否"咸鱼翻生" - 羊城晚报
* 武汉速度赛马9月开跑 - 新快报
* 广东赛马 講馬港歷史
* 中国6大赛马场真实情况，你知道多少？ 新浪专栏
* 广州赛马场未了局 时代在线
* 廣州賽馬謝幕背後故事 中國評論新聞網
**擴散性思考**（粵拼：kwong3 saan3 sing3 si1 haau2；英文：**divergent thinking**）係諗嘢方式嘅一種，指個人諗嘢嗰陣唔係集中於要「搵一個正確嘅答案」，而係會嘗試探索好多唔同嘅可能答案，可能當中某啲答案會比較能夠有效噉解答條問題，但唔會話得一個係明顯正確答案。如果畫做圖嘅話，就會好似附圖噉，一吓刺激（俾人要求佢諗答案）引致好多個唔同嘅可能答案。擴散性思考相對於聚斂性思考。

舉個例說明，想像家陣有個人俾人叫佢解一條算術問題，條問題得一個正確答案（聚斂），就**唔**係擴散性思考；相比之下，想像有個人俾人叫佢寫作寫篇短篇故仔出嚟，但途中冇指定個故仔實要係乜乜乜樣，只要個故仔寫得夠好，都能夠達到令人滿意嘅結果－噉要寫作嗰個人可以寫個講人工智能嘅科幻故仔又得、一個建基於希臘神話嘅奇幻故仔又得、一個講吸血鬼嘅恐怖故仔又得... 呀噉－有好多個唔同嘅可能答案。

一般認為，擴散性思考係創意嘅重要一環－一個人要展現創意，首先就實要能夠諗出一大拃原創嘅諗頭，所以途中實會用到擴散性思考，而擴散性思考亦都因而吸引咗唔少認知心理學家嘅注意。

睇埋
--

* 創意
* 經驗開放度
* 多種用途實驗
* 專家知識
* 語義網絡

攷
-

1. ↑  Lieberman, J. Nina (1965-12-01). "Playfulness and Divergent Thinking: An Investigation of their Relationship at the Kindergarten Level". *The Journal of Genetic Psychology*. 107 (2): 219-224.
2. ↑  Runco, M. A. & Acar, S. (2012). Divergent thinking as an indicator of creative potential (PDF). *Creativity research journal*, 24(1), 66-75.
3. 1 2  Baer, J. (1996). The effects of task‐specific divergent‐thinking training (PDF). *The Journal of Creative Behavior*, 30(3), 183-187.
4. ↑  Basadur, M. (1995). Optimal ideation-evaluation ratios. *Creativity Research Journal*, 8, 63-75.
5. ↑  Olson, J. A. Nahas, J. Chmoulevitch, D. Cropper, S. J. & Webb, M. E. (2021). Naming unrelated words predicts creativity. *Proceedings of the National Academy of Sciences*, 118(25).
**林慕德**（Mahmood Rumjahn），巴基斯坦裔香港人。

生平
--

林慕德聲言自己「中立、唔知乜嘢係政治」。佢曾經為夏韶聲撰寫民主歌曲《媽媽我沒有做錯》。喺2012年林慕德為民建聯會歌《真誠為香港》重新編咗曲。

2014年佢高調參與撐國教、反同性戀、聲討小學教師林慧思嘅李偲嫣成立嘅反佔中團體「正義聯盟」，以「救急扶危」為名，落區招募1.5萬至2萬名糾察隊義工，支援反佔中行動。林慕德擔任咗「正義聯盟」顧問一職同為活動寫咗以反佔中為題嘅活動主題曲《和氣生財》，同埋請到歌手葉振棠獻唱。

林慕德喺傳媒訪問中表示特首梁振英即使「搞唔掂」市民都要原諒佢，更指傳媒有責任「令個社會知碇」，受到社會大眾猛烈抨擊。香港D100電台由2014年1月29日起禁播由林慕德創作及葉振棠主唱嘅歌曲。

2014年2月，同彭家麗喺慈善騷合唱《從不喜歡孤單一個》時走音而成為話題人物嘅紅日娛樂公司主席朱壽仁（朱主席）同林慕德合作，推出賀年MV《和氣增才》，講香港繁榮發展。

2014年10月林慕德為反佔中組織撐警大聯盟創作及主唱主題曲《香港生命》，個「MV」10月3號上載Youtube後負評比率高達九成八。

2016年創作梁美芬主唱嘅《反拉布之歌》。

參考
--

1. ↑  〈存档副本〉. 原著喺2014年10月9號歸檔. 喺2017年3月14號搵到.
核素識別儀
 **核素識別儀**（粵拼：hat6 sou3 sik1 bit6 ji4）
，又嗌**核素識別裝置**hat6 sou3 sik1 bit6 zong1 zi3，係種專門用嚟檢測放射性物質嘅裝置。佢主要用嚟檢查人所帶啲行李入面，若果帶懷疑有核素成分啲嘢，佢可以進一步繼續檢查啲嘢係唔係存在放射性同位素物品。

呢種設備喺2010年10月31號由總部喺中國北京嘅同方威視技術公司負責研發，2012年7月5號正式申請咗發明專利。初期僅限公司內部測試同埋北京地區啲公眾設施入面用，後嚟2014年3月1號爆出單震驚成個東亞及歐美、伊斯蘭世界嘅昆明火車站恐怖襲擊之後，好多地鐵站、火車站、機場、港口、出入境關卡都開始用佢。

佢嘅主要原理係按所測定嘅放射性核素特徵——γ光譜嚟分析再鑒定係咩核素。

攷
-

1. ↑  专利 WO2012088815A1 - 核素识别仪 Google 专利
2. ↑  Bibliographic data: WO2012088815 (A1) ― 2012-07-05 Espacenet
3. ↑  便携式伽马谱仪中的核素算法研究

| * 睇
* 傾
* 改
安保 |
| --- |
| 檢測儀器 | 紅外綫探測器 | X光機 | 金屬探測器 | 安檢門 | 液體檢測儀 | 核素識別儀 | 爆炸物毒品探測儀 | 全身掃描儀 |
| 視音頻設備 | 監控 | 閉路電視 | 紅外綫探測器 | 偷聽器 |
| 人手 | 保安 | 安檢員 | 安全檢查 | 二次安檢 |
| 物品處理 | 危險物品儲存罐 |
呢篇文講深圳市一個地方。想搵中山市轄下一個鎮嘅話，請睇「**南頭鎮**」。
大清時嘅新安。圖左中個半島，Lintin I.上面，寫有細字San On就係南頭城。因為南頭係新安縣治，以當時習慣，會寫做新安。
**南頭**（**Nam Tau**或者**Nantou**）家下係中國深圳南山區嘅治所，係歷史古城，又係附近區域市中心。自公元331年設城起，有千幾年歷史，響南方海防同政治都有重要地位。南頭位於南頭半島根部，近前海灣，同后海灣（後海灣）相距唔遠。

歷史
--

秦國攻入嶺南，南頭一帶就屬於南海郡，到之後南越國、大漢、吳國，南頭都係南海郡。東晉成帝咸和六年（331年），南海郡劃咗東官郡出來，東官郡郡治就係今日南頭一帶。到咗南朝梁國天監六年（507年）嗰陣，東官郡改名東莞郡，郡治搬咗去安懷縣，即係今日東莞境內。而個城就變咗寶安縣城，係寶安縣縣治。到咗隋開皇九年，即係589年，東官郡廢咗，寶安縣歸南海郡，但縣城就無變。到咗大唐開元廿四年（736年），個城變咗**屯門鎮**，有重兵註守。之後至德二年即係757年，寶安縣改名做東莞縣，縣治搬嘅去今日嘅東莞，個城就變咗係海防要塞。

而現有古城係大明洪武二十七年時（1394年）起，叫**南頭城**，係東莞守禦千戶所所城。萬曆元年，即係1573年，又響東莞縣劃返新安縣出來，縣治就響南頭城。到咗大清時期，為咗打擊鄭成功嘅勢力，防止沿海居民接濟佢。康熙元年到三年（1662年-1664年），兩次下令海禁遷界，撤走所有人，成個南頭城淨返城牆，屋磚都用來起界牆。到五年（1666年），因為人太少，廢埋新安縣，併入東莞縣。因為臺灣反清勢消減，到咗八年（1669年），廣東巡撫王來仁奏請之下重新置返新安縣，治所就響南頭城。到咗中華民國三年（1914年），新安縣因為同河南新安縣撞名，又改返原名做寶安縣，南頭仍然係寶安縣治。到第二次世界大戰期間，南頭落入日本手中，寶安縣治暫時就搬到東莞縣，直至到大戰結束先至歸返民國。到咗1949年10月，南頭落入中國共產黨手上，響城內成立寶安縣人民政府，變成中華人民共和國一部份。1953年，因為寶安縣深圳墟一帶有九廣鐵路，較為繁榮，就取代南頭嘅地位，成寶安縣治。1979年3月，寶安縣改做深圳市，南頭就歸入深圳市內。1980年深圳市做深圳經濟特區，南頭亦都係特區之內。1990年1月4號，深圳市成立南山區，同年9月24號區政府成立，區治就設響南頭。

南頭城城結構一直保存到近代，但因為成立經濟特區之後，過份睇重經濟發展，又吸引到大量人口遷入，南頭城嘅古建築受到嚴重破壞。

出面網站
----

* 南頭古城一千六百年
* 昔日邊陲小鎮深圳歷史
**高登討論區**（簡稱**高登**，英文：**Hong Kong Golden Forum**）係香港網上討論區之一。用戶出名惡搞，香港網絡文化同術語始祖之一，分支於《香港高登》網站。

高登討論區入面有好多個版，大部分會員同訪客都以瀏覽「吹水台」為主，因此高登代表係吹水台。2006年後，部分香港傳媒蘋果日報同明報開始關注網絡社群，高登討論區會員意見同惡搞創作，亦見於多份香港報章雜誌。部分高登會員嘅言論同行為較為偏激，令佢經常捲入一啲網站同討論區之間嘅恩怨或事件之中。

基本資料
----

* Alexa.com網站香港排名：第27位（截止2012年5月）

高登歷史
----

高登討論區嘅歷史可分為三個時期：DrJim營運時期（2000年至2003年）、Fevaworks營運時期（2003年至2008年）同AM&C營運時期（2008年至今）。

### DrJim營運時期

1999年，Dr. Jim 同五位同事，感到銀行IT部門工作枯燥，所以成立高登，總投資約20萬元。

由會員創作改編嘅電影作品
------------

* 2012年：《一路向西》
* 2014年：《那夜凌晨，我坐上了旺角開往大埔的紅VAN》
* 2014年：《男人唔可以窮》
* 2015年：《壹獄壹世界：高登闊少踎監日記》
* 2017年：《西營盤》

參考
--

1. ↑  〈存档副本〉. 原著喺2014年11月2號歸檔. 喺2012年12月3號搵到.
2. ↑
3. ↑  《創業起義》

睇埋
--

* 高登音樂台
* 香港網絡大典
* 小丑神
* 硬膠 (網語)（中文：硬膠文化）
* 膠登討論區
* LIHKG
* 腦魔二世

出面網頁
----

* 香港高登討論區
* 手機版高登討論區
* Westkit.net 簡化高登
正一品係中國、朝鮮、越南、琉球等國家既古代官位既一個品秩，属於最高級既官員。一般係宰相（有時又叫丞相、相國、尚書令、尚書僕射、中書令、侍中等）、「三公」（太師、太傅、太保）、「三司」（大司徒、大司馬、大司空）等國君之下既最高級別既高官；皇帝既主要親屬（親王、公主、皇后、高級別既妃），亦都有相應既正一品封位。

中國
--

### 起源

中國最早用正一品呢個品秩名稱既時期，可以追溯到北朝既鮮卑化漢人政權北齊。自從曹魏政權設立咗「九品官人法」（又叫做「九品中正制」）呢個中央政府官員品位制度之後，最高既品位多以「第一品」稱呼。直到比北齊稍為早啲既後魏，亦都用相同既品位名，但係亦有用其他既品位名，例如，同北齊同時期既北周，最高既品位係「正九命」。。

### 北齊

* 太師、太傅、太保、王、大司馬、大將軍、太尉公、司徒公、司空公。

### 隋

* 太師、太傅、太保，王，太尉、司徒、司空

### 唐朝

#### 文武官

* 正一品：太師、太傅、太保、太尉、司徒、司空、天策上將

#### 封爵

* 正一品：王（親王、國王）、公主、妃、王妃、王太妃、國夫人

### 宋朝

* 太師、太傅、太保，少師、少傅、少保，親王，丞相（南宋），尚書令、中書令、侍中

### 元朝

* 職官：太師、太傅、太保、中書令、中書省右左丞相
* 文散官：開府儀同三司、儀同三司、特進、崇進、金紫/銀青榮祿大夫
* 爵：王
* 勛官：上柱國

### 明朝

#### 文武官

* 宗人府：宗人令、左宗正、右宗正、左宗人 、右宗人
* 三公：太師、太傅、太保
* 中書省：左丞相、右丞相（洪武十三年罷相）
* 五軍都督府：左都督、右都督

#### 封爵

#### 散官

* 特進榮祿大夫、特進光祿大夫

### 清朝

主條目：大清官位

#### 文武官

* 三公：太師、太傅、太保
* 殿閣大學士
* 領侍衛內大臣 掌鑾儀衛事大臣

#### 封爵

* 一二三等子爵、 一二三等鎮國將軍

#### 散官

* 光祿大夫、建威將軍

朝鮮
--

### 高麗王朝

#### 文武官

* 三師：大師、大傅、大保
* 三公：大尉、司徒、司空

#### 文散階

* 三重大匡

#### 王族

* 內命婦：貴妃、淑妃、德妃、賢妃
* 外命婦：大長公主、公主

### 朝鮮王朝

#### 文武官

* 議政府：領議政、左議政、右議政
* 訓煉都監都提調、御營廳都提調、禁衛營都提調、扈衛大將

越南
--

### 阮朝

* 文官：勤政殿大學士，文明殿大學士，武顯殿大學士，東閣大學士
* 武官：五軍都統府都統掌府事

琉球
--

琉球國採用「九品十八階」，詳情參考琉球の位階（暫時只有日文版）

#### 文武官

  

親方（日文：ウェーカタ，係琉球王國官員品位，係琉球士族既最高級稱號），「正一品」到「従二品」。親方之中，三司官（日文：さんしかん；漢字：「阿司多部」，後嚟叫「法司」），係琉球王國實際主理政務既官員，呢三位實際處理政務既最高統帥係透過投票選出嚟，所以只有道德修養高，又精通文學、倫理、經濟、治國既儒家學者先至有機會當選。三司官本身係從一品（日文：従一品），不過如果位階去到「紫地浮織三司官」，佢既品位就係「正一品」，頭「戴紫地五色浮織冠」、「青地五色浮織冠」、「紫地浮織冠」插上「金簪」。

註：攝政（日文：摂政），又叫國相、王相、諸司代，係琉球國朝廷官員既最高品位，係三司官既上級，主理國家政治（日文：聴邦政），不過一般唔會實際處理政務。
**攬炒**（粵拼：laam5 chaau2），就係同人哋玉石俱焚、兩敗俱傷嘅意思，即係若果自己出事，都要攬住加害者一鑊熟（或者墊屍底）。

典故
--

「攬炒」呢個詞最先出現喺啤牌遊戲鋤大弟。鋤大弟入面，輸咗嘅牌謂之「炒」，通常手頭揸住十到十二隻牌就係「雙炒」（或者「炒雙」，即係輸雙倍）；手頭揸住十三隻牌就係「三炒」（或者「炒三」，即係輸三倍），兩種情況合稱「大炒」。當玩家知道自己會「大炒」，運用啲技術令其他玩家難出牌，企圖令到有人陪自己一齊「大炒」，就叫做「攬炒」。

第啲意思
----

2019年反修例運動期間，有位網名叫「我要攬炒」嘅LIHKG（連登）會員（又畀網民叫做「攬炒巴」），因為活躍參與對海外嘅文宣工作而出名，曾經同香港大專學界一齊搞英美港盟主權在民集會。

其他
--

經歷咗持續1年嘅香港修例風波事件之後，立法會議員梁美芬喺2020年6月18號發佈《點解要攬炒》MV，曲長只有1分13秒，由佢領唱，合唱仲有幾名人士。

參考
--



維基辭典有呢個詞嘅解釋：  
**zh:攬炒**

* 〈SUN奇古怪：Sun潮語：【攬炒】〉 (繁體中文). 太陽報 (香港).
* 〈何謂攬炒？ @ ACG總合研究捏他怨念惡搞記事萌與燃征服世界blog :: 痞客邦 PIXNET ::〉 (繁體中文).

  


|  |  |
| --- | --- |
| Stub icon | 呢篇同語言學有關嘅文係楔位文。歡迎幫維基百科擴寫佢。睇 • 論 • 改 • 歷 |
藍灣半島
藍灣半島嘅基座由下到上有巴士總站、商場、停車場同住客會所
藍灣廣場
藍灣半島側邊有海濱長廊
**藍灣半島**（**Island Resort**），係一個喺香港島東區嘅大型屋苑，地址係香港小西灣小西灣道28號，側邊有小西灣運動場。

藍灣半島嘅地皮係填海得嚟嘅。喺1997年3月25號，地皮由信和集團、維德集團同中銀香港等等公司組成嘅財團用118億2000萬港紙投得，喺2017年龍光地產、合景泰富用168億投得鴨脷洲利南道住宅地之前，藍灣半島地皮一直係香港成交價最高嘅「地王」。投得地皮之後，因為樓市喺1997年秋天大跌，所以發展商向政府改發展圖則去加地皮可建築樓面面積，後來被審計署喺報告批評地政總署冇額外收返補地價。藍灣半島喺1998年開工，2001年4月落成入伙。屋苑總共有8座，每座有62層，高202米，中至高層可以睇到觀塘、油塘、日出康城同藍塘海峽嘅景致。

地價
--

藍灣半島嘅地皮總面積達到25,592平方米，屬於港島住宅（甲類）地皮，住宅部分嘅地契喺拍賣前寫明係6.5倍地積比（當係新發展區），雖然之後刪除咗，但係仍然寫明需要起一個公共交通交匯處同一個公眾停車場，當中公眾停車場嘅面積計入建築樓面面積（Permitted GFA）裏面。根據柴灣分區計劃大綱圖，發展商亦都獲批准喺最低三層起一個基座商場，面積達到47,536平方米。

當時的柴灣分區計劃大綱圖並冇寫明嗰個地段嘅住宅地積比，令到地盤冇一個有法律效力嘅發展上限，所以只係受建築物（規劃）規例所規管，即係甲類地皮地積比最高係8倍；另外當時冇保護維港嘅高度限制影響到建築樓面面積嘅計法。

發展商之後申請改做為丙類地盤（最高10倍地積比），重建議起兩條內街令到佢符合丙類地盤嘅定義。最後因為同小西灣運動場接連嘅行人路被定義做街道，所以發展商只需起一條4.5米闊嘅內街（佔地盤面積201平方米）。因為呢個地盤冇受城市規劃大綱圖規管，所以唔需要通過城市規劃委員會就可以通過改變。相反如果當年有城市規劃大綱圖嘅限制而需要交畀城規會審議嘅話，申請可能未必通過到。

屋宇署建築事務監督批畀地盤嘅最終建築圖則上面寫明：住用部分嘅建築樓面面積（Permitted GFA）係223,914平方米（8.819地積比）、商用樓面嘅建築樓面面積係44,989平方米，另外唔需要補地價。用總建築樓面面積嚟計，平均呎價係每平方米43956港元（未計發水，如果計埋會所設施，地價就會少過4086元，喺最高住宅平均呎價榜入面連六大都入唔到）。

審計署曾經鬧地政總署賣地之前冇喺賣地地契入面好好咁釐清地積比同許可建築樓面面積（GFA），令到當年拍賣嘅時候可能因為被低估佢嘅發展潛力，而令到發展商嘅出價超過當年地皮嘅市價，變相影響政府嘅賣地收入。

設施
--

藍灣半島嘅住客會所用度假式概念去設計，面積有32萬平方呎，用咗超過1億去起。會所嘅設施包括：1.4萬平方呎嘅瀑布式泳池、兒童腳踏式音樂噴水池、室內泳池、健身室、網球場、壁球場、閱讀室、保齡球場、多用途會議室、麻雀室、音樂創作室、鋼琴室同燒烤場。其中Erno Laszlo護膚中心有薰浴池、桑拿浴室、腳底穴位按摩室等等嘅設施，同埋各式各樣嘅按摩器材。

樓下嘅商場叫做藍灣廣場。

每座住宅嘅𨋢都用咗迅達Miconic 10嘅智能分配系統，令到藍灣半島成為咗香港第一個用呢個系統嘅住宅項目。住客只需要喺大堂用拍一下住戶智能卡，系統就會自動分配電梯畀住客，入𨋢之後亦都唔需要再撳𨋢掣就可以到所住嘅樓層。

爭議
--

2012年7月，強颱風韋森特襲港，藍灣半島有差唔多30多個單位嘅窗被吹到爆裂，玻璃碎四散之餘，單位亦都濕晒水。有住客覺得自己好似住喺寮屋區咁樣，所以質疑屋苑係咪豆腐渣工程。

附近嘅地方
-----

* 小西灣道
* 富欣花園
* 富欣道
* 中華基金中學
* 衛理中學
* 福建中學 (小西灣)
* 漢華中學
* 培僑小學

交通
--

* 小西灣（藍灣半島）公共運輸交匯處
	+ 港島巴士
		- 新巴8H（去掃桿埔東華東院）
		- 新巴8P（去灣仔北）
		- 城巴8S（跑馬地馬場開去藍灣半島）
		- 城巴8X（去跑馬地上）
		- 新巴82（去北角碼頭）
		- 新巴82S（去耀東邨）
		- 城巴85（去寶馬山／北角碼頭）
		- 城巴85P（去寶馬山）
		- 新巴88X（去堅尼地城卑路乍灣）
		- 城巴314（去赤柱）
		- 城巴788（去中環港澳碼頭）
		- 城巴789（去金鐘）
		- 城巴N8P（去灣仔）
		- 城巴N8X（去中環港澳碼頭）

* + 過海巴士
		- 新九106（去黃大仙）
		- 新九106P（去黃大仙）
		- 城九118（去長沙灣深旺道）
		- 城九118P（去長沙灣深旺道）
		- 城九606（去彩雲邨）
		- 城九606X（去彩雲邨）
		- 城九N118（去長沙灣深旺道）

* + 機場巴士
		- 城巴A12（去香港國際機場）

* + 港島小巴
		- 小巴61（去旺角快富街）
		- 小巴62A（去杏花邨）

* 小西灣道
	+ 過海巴士
		- 新巴682（去烏溪沙）
		- 新巴694（去調景嶺）

參考
--

1. ↑  〈香港規劃標準與準則 第2節：住宅發展密度2009年版〉. 原著喺2018年6月14號歸檔. 喺2018年8月5號搵到.
2. ↑  建築物（規劃）規例第21條
3. ↑  〈九龍區地價首度破萬元 創區內分層樓面地價新高〉. 《美聯物業》. 2010-06-09. 喺2010-06-18搵到.
4. ↑  〈審計署署長第三十七號報告書第七章〉 (PDF). 《香港政府審計署》. 2001-10-15.
5. ↑  大型屋苑「豆腐渣」現形 颱風下窗破牆身水長流　水浸17樓 互聯網檔案館嘅歸檔，歸檔日期2017年9月29號，.《蘋果日報》2012年7月25

出面網頁
----


維基同享有多媒體嘅嘢：  
**Island Resort**

* 藍灣半島官方網站
* 藍灣半島地圖
* 藍灣半島嘅美聯專頁
**工尺ce1譜**係中樂記譜法，係用譜字記音。因為工同尺兩個音最常用，所以叫做工尺譜喇。

呢種譜法家下都有用，主要係用響中樂同埋做大戲用。不過自從有簡譜之後，就比較少人用。

  

上面會上、尺、工、凡、六、五、乙七個音，同西方d，r，m，f，s，l，t一樣。高八度會加個亻，即係仩、伬、仜、𠆩、𠆾、伍、亿。

大戲就用合、士、乙、上、尺、工、反、六。

音符
--

### 基本字

呢隻譜，譜嘅係唱名。係好西方音樂do, ra, me, fa, so咁。個do音係可以郁得嘅，唔係絕對音名。所以佢同簡譜同唱名有異曲同工之效。

下面係佢地個對應：

|  |  |  |  |  |  |  |  |
| --- | --- | --- | --- | --- | --- | --- | --- |
| *工尺* | 上 | 尺 | 工 | 凡 | 六 | 五 | 乙 |
| *簡譜* | 1 | 2 | 3 | 4 | 5 | 6 | 7 |
| *唱名* | do | re | mi | fa | sol | la | si |
| 簡寫 | ル | 人 | フ | り | 久 | ゐ |   |

要記得，中國音樂嘅音階同西方音樂喺十二平均律之下嘅音高並非完全相等，｢凡｣ 嘅音高比十二平均律嘅fa音略高，大約介乎fa同fi（fa-sharp）之間，｢乙｣ 嘅音高比十二平均律嘅ti音略低，大約介乎十二平均律嘅ti同te（ti-flat）之間。

### 通常變化

下面三音低過中間八度會用另一啲字：

|  |  |  |  |
| --- | --- | --- | --- |
| *工尺* | 合 | 四 | 一 |
| *簡譜* | 5‧ | 6‧ | 7‧ |
| *唱名* | sol | la | ti |
| 簡寫 | ㄙ | マ | ㄧ |

有時唔用【四】，改用【士】。有時唔用【一】，甚至會用【乙】掉轉。

唔同八度亦都會用其他字，不過就各師各法。昆曲就會響【上尺工凡】四字腳拉一撇表示低八度，高八度就響字側邊加人字部【亻】。廣東大戲就中意低八度加【亻】，高八度就加【彳】。

重有其他變化，台灣就興用【乂】代個【尺】；廣東就【反】代【凡】，重有用【生】代替【彳上】表示上八度do。

下面係昆曲做例：

昆曲工尺譜| *工尺* | 上̗ | 尺̗ | 工̗ | 凡̗ | 合 | 四 | 一 | 上 | 尺 | 工 | 凡 | 六 | 五 | 乙 | 仩 | 伬 | 仜 | 𠆩 | 𠆾 | 伍 | 亿 |
| *簡譜* |  1‧ |  2‧ |  3‧ |  4‧ |  5‧ |  6‧ |  7‧ | 1 | 2 | 3 | 4 | 5 | 6 | 7 | ‧1  | ‧2  | ‧3  | ‧4  | ‧5  | ‧6  | ‧7  |
| 音名 | do | re | mi | fa | sol | la | ti | do | re | mi | fa | sol | la | ti | do | re | mi | fa | sol | la | ti |

  


廣東大戲工尺譜| *工尺* | 佮 | 仕 | 亿 | 仩 | 伬 | 仜 | 仮 | 合 | 士 | 乙 | 上 | 尺 | 工 | 反 | 六 | 五 | 𢒼 | 生 | 鿈 | 𢓁 | 𢓉 |
| *簡譜* |  5： |  6： |  7： |  1‧ |  2‧ |  3‧ |  4‧ |  5‧ |  6‧ |  7‧ | 1 | 2 | 3 | 4 | 5 | 6 | 7 | ‧1  | ‧2  | ‧3  | ‧4  |
| *音名* | sol | la | ti | do | re | mi | fa | sol | la | ti | do | re | mi | fa | sol | la | ti | do | re | mi | fa |

### 讀法

工尺譜字，唔同地方又有唔同讀法。字音唔一定係當地人讀法。好似廣東大戲咁，最初係由北方來，所以讀音就好似中州音。

下面係廣東大戲字音：

廣東大戲字音| 譜字 | 合 | 士 | 乙 | 上 | 尺 | 工 | 反 | 六 | 五 |
| 讀法 | hɔː11 | siː22 | jiː22 | sɑːŋ33 | tsʰɛː55 | kʊŋ55 | fɑːn55 | liːu55 | wuː55 |
| 正常讀法 | hɐp22 | siː22 | jyːt22 | sœːŋ22 | tsʰɛːk33 | kʊŋ55 | fɑːn35 | lʊk22 | ŋ̩13 |

節奏
--

工尺譜一例
古琴用嘅工尺譜，有板有眼
工尺譜唔會寫低音長。不過就會寫低埋敲鑼打鼓嘅節拍，點寫就各師各法。傳統來講，譜字一行係由上而下，一行行由右至左，同傳統中文寫法一樣。每個音個節奏會寫響譜字右邊。

右圖係Old McDonald Had a Farm呢首歌嘅工尺譜。節拍來講，強拍叫「板」或者「拍」，弱拍叫「眼」或者「叮」。「板」用「 。」或者「×」來標記，「叮」用「 · 」或者「、」來標記。而若果嗰一板冇音，就叫「底板」，用「×」來標記。若果嗰一叮冇音，就叫「底叮」，用「└」標記。
呢個譜上面係面拍一組，每拍唱兩個音。用音名來寫，就好似下面咁：

**do** do ***do*** sol **la** la ***sol***   **mi** mi ***re*** re **do**
用呢個方法，我哋只會寫一拍有幾個幾多個音。而每個音幾長，就睇唱奏嘅人點睇。所以表演嘅有好大自由發揮。

因為之前同佢講到好似？？咁就可以😌？咁就可以😌？咁就可以？咁就？咁就？咁就可以用一日會不會去去唔去我、佢都有人會唔會有人話你唔會好耐之前就已經要出埋涼食個下午茶啦。

相關俗語
----

合、尺（讀音見上），係工尺譜入面兩個音，喺粵語入面合稱來代表工尺譜，又按讀音寫成「何車」。有俗語「合嗮合尺」（第一個「合」仍讀hap6），本來指唱戲嘅個音唱得準，後來引申成啱嗮心水，正中下懷噉解。

出面網頁
----

* 廣東大戲 有講大戲點用工尺譜。呢份文件就有得比較工尺譜，簡譜，同西洋樂譜。
想搵同名電影嘅話，請睇「**喬布斯 (電影)**」。
喬布斯
**喬布斯**（全名：**Steven Paul Jobs**，一般叫 Steve Jobs，1955年2月24號—2011年10月5號）係美國企業人，發明家。有份創辦蘋果電腦（家下嘅蘋果集團）同 Pixar電腦公司，做過兩間公司嘅行政總裁。

屋企人
---

* 生父Abdulfattah John Jandali，敘利亞移民
* 生母Joanne Simpson
* 養父母Paul Jobs、Clara Jobs，加利福尼亞州的工人
* 親妹Mona Simpson，作家
* 私生女Lisa Brennan-Jobs，雜誌專欄作家
* 老婆Laurene Powell，史丹福大學嘅工商管理碩士（MBA）

履歷
--

1976年，21歲嘅喬布斯喺自己屋企嘅車房成立咗蘋果公司，同Steve Wozniak造咗世界上第一部大賣嘅個人電腦，叫佢做「Apple I」，賣666.66美金。

1983年，蘋果公司嘅業務越做越大，喬布斯搵咗百事可樂公司嘅John Sculley返嚟管理公司，做行政總裁。1985年，電腦業界普遍蕭條，Sculley認為喬布斯已經成為咗公司問題嘅來源，趕咗喬布斯出蘋果公司。離開蘋果之後，喬布斯創立咗NeXT電腦公司。

後來喬布斯又收購咗Lucasfilm旗下喺加利福尼亞州Emeryville嘅電腦動畫效果工作室，重成立咗獨立公司「彼思動畫製作室」。喺之後十年，彼思成為咗好多人識嘅3D電腦動畫公司，重喺1995年推出咗全球第一部全3D立體動畫電影《反斗奇兵》。彼思喺2006年俾迪士尼收購咗，喬布斯亦因為咁做咗最大股東。

1996年，陷入財政困難嘅蘋果電腦以4億美元收購咗NeXT電腦公司，喬布斯就返咗蘋果電腦。1997年，當Gil Amelio離開蘋果電腦之後，喬布斯就攞返蘋果電腦嘅大權。直到2011年8月24號佢辭職唔做行政總裁。董事會任命原營運總監（COO）添曲做公司嘅新任行政總裁，喬布斯轉做董事會主席（董事長）。

做蘋果嘅行政總裁嗰陣時，佢出席發佈會時總係着住黑色樽領衫同牛仔褲，成為咗佢衣着嘅標誌。

喬布斯喺2011年10月5號過身。

攷
-

1. ↑  Letter from Steve Jobs
2. ↑  Steve Jobs Resigns as CEO of Apple
3. ↑  Apple - Remembering Steve Jobs

出面網頁
----


維基同享有多媒體嘅嘢：
**Steve Jobs**（類）

* Apple - Press Info - Apple Leadership - Steve Jobs （英文）
* President Obama on the Passing of Steve Jobs: "He changed the way each of us sees the world." 美國白宮Blog （英文）

|  |  |
| --- | --- |
|  | 呢篇同美國人相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**甲型流感病毒H7N9亞型** |
| --- |
| 電子顯微照片電子顯微照片 |
|
| **病毒分類** |
| 

|  |  |
| --- | --- |
| Group: | Group V ((-)ssRNA) |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
| 科 | 正黏液病毒科 |
|
|
|
|
|
| 屬 | 甲型流行性感冒病毒屬 *Influenzavirus* A |
|
|
|
| Series: | **甲型流行性感冒病毒H7N9亞型Influenza A virus subtype H7N9** |
|
|
|
|
|

 |
|
|
|
|
|
|
|
|
|
|
|
|
|
|
|
|
|

**H7N9**（英文：**Influenza A virus subtype H7N9**，記作**A(H7N9)**或**H7N9**）係一種甲型流感病毒，係禽流感病毒或禽流感病毒嘅一個亞型，因病毒喺鳥類嘅死亡率低，經基因洗牌傳畀人類感染後成為病發期短、重症率同死亡率都相對高過SARS嘅病毒而引發社會注意。

H7N9原本屬於低致病性感冒病毒，淨係喺禽鳥間發現。2006年美國衞生部美國國家生物技術信息中心公開咗1988年發生喺美國明尼蘇達州嘅火雞身上第一個病毒記錄。2013年3月底，人類感染甲型流感H7N9病毒同病例喺上海開始陸續喺中國長江三角洲一帶嘅城市被發現，呢次係呢種病毒全球第一次感染人類，中國農業部獸醫師于康震表示：家禽、鴿中分離到嘅H7N9同患者分離出嘅病毒高度同源，嗰種病毒經基因洗牌後仍然感染雞、鴿等禽鳥，對家禽呈低致病力，感染後冇顯著症狀或大規模患病同死亡，重未發現豬感染該病毒（嗰種病毒喺活禽市場檢出率最高，喺養禽場重未檢出），日本國立感染症研究所流感病毒研究中心主任田代正人話，H7N9病毒相對於其他禽流感病毒（如H5N1）較難追查，病毒喺禽鳥間傳播而唔易俾飼養者以至衞生部門及時發覺」

症狀
--

H7N9禽流感病發3-5日內嘅症狀有發燒、咳、少痰，同普通感冒類似；之後發展成肺炎，如果發燒5日依然未退，喺7-9日後會喺24-48個鐘頭內突發呼吸困難至衰竭，並併發心臟、肝臟、腎衰竭；喺現今死亡案例中睇出，由發病、重症到死亡過程大概7至11日，過程最短去到得5日。根據上海市疾病預防控制中心嘅信息，感染H7N9病毒並唔係全部都重症。

傳播方式同高危人群
---------

根據研究顯示，H7N9病毒會喺禽類中傳播，不過唔會令禽類出現症狀，而H5N1就會導致感染嘅禽類死亡，因此追蹤H7N9喺禽類中嘅傳播要更加困難。世界衞生組織認為，H7N9病毒「唔太可能」導致大流行，而目前，對確診患者嘅密切接觸者嘅醫學觀察，並無出現因此而被患者感染嘅情況。但係國家衛計委有關專家表示，唔排除H7N9病毒存在有限「人傳人」嘅能力。

呢種病嘅傳染源推測為攜帶H7N9禽流感病毒嘅禽類同佢嘅分泌物或排泄物，傳播途徑推測為經呼吸道傳播、密切接觸感染嘅禽類同佢嘅分泌物或排泄物、直接接觸病毒或經受病毒污染嘅水而感染。中國國家衞生及計劃生育委員會認為，現階段高危人群主要係從事禽類養殖、銷售、宰殺、加工業人士，以及喺發病前1周內接觸過禽類嘅人。而中國疾病預防控制中心流行病學科學家曾光喺4月16號受訪時提到，而家有近四成患者冇明確嘅禽類接觸史，呢啲人到底係點樣感染到仍然唔清楚；年齡層方面，從確診病例來睇，50歲以上嘅病例佔78%，60歲以上病例佔71%，中老年人群係易感群體。

註
-

1. ↑  所謂「H7N9」係病毒名嘅縮寫，「H」指嘅係血球凝集素（**H**emagglutinin）、而「N」係指神經氨酸酶（**N**euraminidase），兩種都係病毒上嘅抗原名。佢嘅意思係：具有「血球凝集素（**H**emagglutinin）第7型、神經氨酸酶（**N**euraminidase）第9型」嘅病毒，因此，根據佢嘅結構類推，亦都有「H2N2」、「H5N1」等嘅流感病毒。血球凝集素共有1～16型，神經氨酸酶共有1～9型。

參考
--

1. ↑  〈H7N9死亡率高於沙士〉. 《香港大公報》. 原著喺2020-03-28歸檔. 喺2013-04-06搵到.
2. ↑  〈上海、安徽發生3例人感染H7N9禽流感確診病例〉. 《中國衛計委》. 原著喺2013-04-03歸檔. 喺2013-03-31搵到.
3. ↑  〈農業部全面開展家禽疫情排查和病毒監測 多措並舉防控H7N9禽流感〉. 《農業部新聞辦公室》. 原著喺2013-04-10歸檔. 喺2013-04-07搵到.
4. ↑  〈世衛專家稱禽流感H7N9較難查〉. 《聯合國糧農組織》. 喺2013-04-05搵到.
5. ↑  〈疾控部門暫時排除H7N9人傳人〉. 《新民晚報》. 喺2013-04-06搵到.
6. ↑  〈浙江前後三位感染者，確診時已是重症〉. 《錢江晚報》. 喺2013-04-06搵到.
7. ↑  上海市疾病預防控制中心：感染H7N9病毒並非全部重症 上海4歲患兒基本康複[*失咗效嘅鏈*]
8. ↑  "Chinese bird flu mutates". *3 News NZ*. 2013-04-04. 原著喺2014-04-05歸檔. 喺2013-05-02搵到.
9. ↑  "Human infection with influenza A(H7N9) in China". 世界衛生組織. 喺2013-04-04搵到.
10. ↑  〈衛計委：不排除H7N9有限"人傳人"〉. 《新京報》. 喺2013-04-18搵到.
11. ↑  〈全國H7N9感染者增至77人〉. 新京報. 原著喺2013-04-20歸檔. 喺2013-04-17搵到.
**公民黨支持外傭居港權謠言**，係指喺2011年唔同媒體報導，話公民黨透過法律訴訟，爭取同支持香港外籍家庭傭工住滿7年後獲得居港權，成為香港永久性居民嘅謠言。縱然公民黨已經否認並提出有關黨員只係依照《大律師行為守則》行事，但由於事件臨近2011年香港區議會選舉，謠言仍然被一啲唔支持公民黨嘅人，或者一啲親中陣營嘅炒作。

背景
--

外傭 Vallejos Evangeline B.向法院要求覆核審裁處拒絕佢申請居港權嘅決定違反《基本法》，負責撰寫入稟狀嘅係公民黨創黨成員，資深大律師李志喜，於是，有人質疑案件係公民黨背後操縱。

公民黨對事件嘅回應
---------

公民黨嘅回應同觀點，主要喺當時嘅黨魁梁家傑撰寫《申請權不等同居港權》一文中搵到，大致分為政策同現行法律嘅詮釋，同埋大律師專業操守方面。另一成員余若薇亦喺同年11月發表文章，話呢單官司係原訴人申請法援成功之後，獲派擅長憲法嘅李志喜做代表。成件事公民黨唯一嘅牽連就係李志喜作為公民黨成員嘅身份，但咁樣唔代表同公民黨有關。公民黨其他成員回應事件嘅時候，講法亦差唔多。

### 政策同現行法律

梁家傑喺《申請權不等同居港權》一文同埋其他唔同嘅場合，都提到只要花一至兩分鐘去了解《基本法》同《入境條例》，就會知道就算喺香港居住咗7 年以上，外傭都只係獲得「居港權」嘅「申請權」，之後申請人仲要證明自己喺香港有無慣常住所、家庭主要成員係咪喺香港、收入可唔可以維持生活，同埋有無按照法例交稅。最後，申請人仲要得到入境處長嘅批准先可以成為香港永久性居民。而絕大部分外傭都通過唔到呢啲要求。梁家傑又批評政府無向市民提供正確嘅數字，反而帶頭製造分化，加深社會裂痕，令市民誤信謠言，引起恐慌。

另一方面，梁家傑又去信行政長官曾蔭權同埋律政司司長黃仁龍，要求佢哋盡快澄清有關外傭就居港權嘅司法覆核當中一啲唔清晰嘅地方以正視聽。

### 大律師專業操守

梁家傑喺《申請權不等同居港權》一文，提到《大律師行為守則》入面亦有一條類似「的士司機唔可以拒載」嘅規定（Cab Rank Principle，的士站原則），指大律師唔能夠因為個人喜好或者案件唔受公眾歡迎而拒絕接案，咁樣係為咗確保所有人都可以獲得法律代表嘅機會。余若薇亦持相同觀點，話呢個原則喺香港法治入面好重要。就算有個別黨員代表當事人辯護，唔代表公民黨認同當事人嘅行為。正如公民黨入面亦有大律師為被控謀殺或強姦嘅人辯護，但咁樣唔代表公民黨支持謀殺或者強姦。

事件影響
----

香港研究協會喺2011年10月發表咗一份民意調查，當中提到公民黨因為呢個呢次爭議，評分持續下跌。

後續
--

### 梁美芬被指借事件抹黑公民黨

親中陣營立法會議員梁美芬喺2012年7月派發立法會工作報告，被指借呢個謠言攻擊公民黨，結果引起有人發起聯署向香港大律師公會投訴，指責梁美芬身為大律師，熟悉的士站原則，但係刻意誤導公眾。梁其後向有關聯署網站發出律師信，警告佢哋，要求佢哋關閉有關聯署，但最終仍有人將投訴遞交畀大律師公會。

睇埋
--

* 針對香港泛民主派嘅流料

參考
--

1. 1 2  〈公民黨否認與外傭爭居港權有關〉. 《Now 新聞》 (香港中文). 喺2021-06-20搵到.
2. 1 2 3  梁家傑 (2011-08-10). 〈觀點 – 申請權不等同居港權〉. 原著喺2021-06-24歸檔. 喺2021-06-20搵到.
3. 1 2  余若薇. 〈雅虎專欄 讚彈 - 不食人間煙火？ 9-11-2011〉.`{{cite web}}`: CS1 maint: url-status (link)
4. ↑  〈法庭：居港外佣可申請香港居留權〉. 《RFI - 法國國際廣播電台》 (繁體中文). 2011-09-30. 喺2021-06-20搵到.
5. ↑  〈公民黨籲港府澄清外傭居港權案守則 - 大紀元〉. 《大紀元 www.epochtimes.com》 (繁體中文). 2011-08-12. 喺2021-06-20搵到.
6. ↑  〈受外傭居港權案拖累 公民黨評分持續下跌〉 (PDF).`{{cite web}}`: CS1 maint: url-status (link)
7. ↑  〈梁美芬发声明 驳汇报遭抹黑\_大公资讯\_大公网〉. *web.archive.org*. 2015-06-14. 歸檔時間2015-06-14. 喺2021-06-20搵到.`{{cite web}}`: CS1 maint: bot: original URL status unknown (link)
8. ↑  〈我們對於梁美芬、謝偉俊為個人政治利益誤導公眾感到憤怒！〉. *www.facebook.com* (英文). 喺2021-06-20搵到.
唔好同單戀搞亂。
**暗戀**係一種戀愛嘅形式，指一個人暗自對另一個人，而且對方唔知嘅愛戀。暗戀絕大部分係未開口向對方表白，所以對方先唔知情。暗戀唔係壞事，係戀愛好健全、好正常、甚至必經嘅階段，成功嘅戀愛一般雙方都有暗戀對方，報答式喜愛（英文：Reciprocal liking）除外。

唔表白嘅原因有好多，不過通常係因為驚對方唔鍾意自己，而表白後會破壞原本嘅關係。喺表白之前，暗戀者通常會一直付出，以求對方鍾意自己。

暗戀嘅現象唔分年齡層，不過青少年暗戀嘅情況較多；暗戀嘅現象亦唔分性別，男性、女性出現暗戀嘅概率差唔多。[未記出處或冇根據]

喺流行文化，有唔少以暗戀為題材嘅愛情故仔。

同單戀嘅分別
------

暗戀同單戀都係戀愛嘅形式，有時會混為一談，不過兩者冇直接關係，而且有好明確嘅分別。暗戀係暗自嘅愛戀，而單戀係單方向嘅愛戀；暗戀可以同時係單戀，亦可以唔係單戀，同樣單戀可以同時係暗戀，亦可以唔係暗戀。暗戀冇悲劇色彩而單戀有。

|  | 單戀 | 相思 |
| --- | --- | --- |
| 暗戀 | 註定冇回報嘅戀愛 | 雙向暗戀 |
| 明戀 | 冇回報嘅戀愛 | 相戀 |

雙向暗戀
----

暗戀可以係兩方都有嘅，嗰種情形就係雙向暗戀。雙向暗戀係兩方都冇向對方表白，又唔知對方點諗自己。

睇埋
--

* 單戀
* 表白

|  |  |
| --- | --- |
| Stub icon | 呢篇**暗戀**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
《**約定的夢幻島**》（粵拼：joek3 ding6 dik1 mung6 waan6 dou2，廣東話譯做**約定嘅夢幻島**，日文：約束のネバーランド）係日本《週刊少年Jump》入面連載嘅日本漫畫，原作係白井海芋，畫畫係出水Posuka（出水ぽすか），喺2016年至2020年連載，單行本共20冊。有改編嘅電視動畫同真人電影。

故仔大綱
----

呢個故仔嘅世界觀畀人設定做一個人族同鬼族一齊生存嘅世界，人鬼之間通過合約維持住和平。而個故仔係講三個11歲嘅細路（分別叫諾曼、雷同艾瑪）知道咗自己住緊嘅所謂「孤兒院」，其實係由鬼族貴族設立嘅專門用嚟養啲畀鬼族食嘅細路（日文：食用児）嘅飼養場（日文：農園），於是乎佢哋為咗唔畀鬼食落肚，決定諗計仔走出呢個「孤兒院」。

### 角色

內文：約定的夢幻島角色一覽
食用兒童
* 艾瑪

女，登場嗰陣11歲，頸上編號63194，本來住喺出產高級人肉嘅「恩典農場之家」孤兒院度，後尾同雷同部分細路逃出孤兒院。農場喺佢左耳裝咗發訊器，為咗可以成功逃走，艾瑪切咗自己隻左耳。
* 諾曼

男，喺艾瑪佢哋逃出孤兒院之前，諾曼被安排「畀人領養」，但係就冇死到。
* 雷

男，係孤兒院「媽媽」伊薩貝拉嘅親生仔。
* 柯妮

女，登場嗰陣6歲，話係畀人收養而離開孤兒院。佢走嗰日，艾瑪同諾曼見佢漏低個公仔冇搦走，就攞埋公仔走到大門度想畀番佢，點知就畀佢哋發現柯妮已經死咗。
其他人類
* 伊薩貝拉

女，孤兒院嘅「媽媽」，雷嘅親生媽媽。
* 克羅妮

女，中途調咗入恩典農場度，做伊薩貝拉嘅助手。佢想取代伊薩貝拉喺農場嘅位置，但係失敗咗。
鬼
* 穆吉卡

女，外型似人類少女。
* 孫居

男，佢因為信仰，唔食由農場養出嚟嘅人肉。佢同穆吉卡遇到畀鬼追嘅艾瑪等人，但係冇傷害佢哋。

動畫
--

電視動畫第1季喺2019年1月至3月響日本首播，共12集。第2季喺2021年1月至3月響日本首播，共11集。香港由ViuTV99台播放。

動畫第1季故事由艾瑪同諾曼無意中發現話係畀人收養嘅細路女柯妮原來係畀鬼殺，講到艾瑪同部分細路成功逃出孤兒院為止。動畫第2季故事承接第1季結局，艾瑪佢哋逃出孤兒院後，遇到兩個唔食人嘅鬼，然後又遇到本來以為已經死咗嘅諾曼。動畫第2季同原著漫畫比，跳過咗好多嘢，漫畫入面嘅「金色池塘」同「七面牆壁」故事都冇喺動畫版出現。

真人電影
----

2020年12月響日本上畫，由濱邊美波飾演艾瑪，北川景子飾演伊薩貝拉，渡邊直美飾演克羅妮。電影入面啲細路嘅出貨年齡係高過原著嘅。

參考
--

1. ↑  〈《約定的夢幻島》第二季Netflix上線！神作續集追看性大減？動畫電影為何飽受批評？〉. *www.elle.com.hk*. 2021-06-04.

拎
-

* （日文）週刊少年JUMP官方網站 － 「約定的夢幻島」
* （日文）「約定的夢幻島」官方網站
* （日文）電視動畫「約定的夢幻島」官方網站
* （日文）「約定的夢幻島」公式嘅Twitter
**睾丸扭曲**或稱**睾丸扭轉**（英文：Testicular torsion）係一種急症，指男性嘅精索扭轉從而切斷向睾丸同埋附睾供血。

成因
--

位於陰囊裏面嘅每粒睾丸正常時緊貼於陰囊，各由一抽精索連繫住，精索入面有動脈、靜脈同淋巴管。當抽精索扭轉咗，睾丸靜脈（英文：Testicular vein）啲血冇辦法流出嚟、睾丸動脈（英文：Testicular artery）啲血又流唔到入粒睾丸，睾丸嘅淋巴同血液循環就受阻。

睾丸扭曲可以分為鞘膜外型同埋鞘膜內型。鞘膜外型多數發生喺男仔，而鞘膜內型較常見於後生仔同成年人；25歲以下嘅男人發生率大約1/4000，而12到18歲發育期嘅𡃁仔最容易發生，因為睾丸發育得太快導致位置改變，又或者粒睾丸喺睾丸鞘膜（英文：Tunica vaginalis）裏頭仲未固定而扭轉。睾丸扭曲甚至會發生喺未出世嘅BB仔身上，但好鬼罕見，每十萬名男嬰約有六個案例。

風險因素
----

約40%嘅睾丸扭曲發生喺瞓覺當中或者啱啱瞓醒，可能係瞓覺時迷走神經興奮，令精索嘅提睾肌（英文：Cremaster muscle）收縮增加；有啲係睡姿不當令兩條腿經常擠壓睾丸，導致粒睾丸被逼改變位置，另外劇烈體力勞動、寒冷、頻繁性交都可能誘發睾丸扭曲。

九成睾丸扭曲個案都屬於精索過長；睾丸橫置、睾丸癌（中文：睾丸癌）同埋睾丸未降都會增加發病機會，但由睾丸受傷或受撞擊導致扭轉嘅機會則只有4%至8%。睾丸扭曲多數只係扭一邊睾丸，兩抽精索同時扭轉嘅個案只佔一至兩成。

症狀
--

睾丸扭曲並冇先兆，當精索扭轉就會扯高粒睾丸，唔再處於正常位置，又正常為垂直嘅睾丸扭曲後多會變打橫，輕輕掂下就劇痛；同時睾丸會腫同出血，引起陰囊突發極痛，或者由隱痛加劇並轉為持續疼痛，有啲人更會有噁心或嘔吐感覺。

診斷及治療
-----

當粒睾丸升高或者扭橫，有經驗嘅醫生靠觸診就知道，但亦有機會係同發睾丸炎（英文：Orchitis）相似。要有效區分係睾丸扭曲定發炎，可以經超聲波檢查嘅彩色多普勒掃描，顯示血流情况。睾丸扭曲血液供應大幅減少；睾丸發炎就會血流增加。

當睾丸扭曲後，睾丸同附睾突然缺血，短時間內就會壞死並須切除睾丸，所以要喺病發後六個鐘頭內做手術復原、回復血液供應，就約有八至九成機率救返粒睾丸；一旦超過咗十個鐘，救返機率唔夠一成，而超過一日，睾丸壞死，必須切除。

手術除咗為扭曲嘅睾丸復位，另外無事嗰粒都會做埋睾丸固定術（英文：Orchiopexy），為兩粒睾丸一齊增加穩定性，降低日後復發扭曲機率。

睇埋
--

* 卵巢扭轉（英文：Ovarian torsion）

參攷
--

1. 1 2  連峻 (2016年6月8號). 〈扭扭蛋〉. am730. 原著喺2021年7月14號歸檔. 喺2020年11月17號搵到.
2. ↑  〈英婦產檢 揭胎兒睾丸扭曲〉. 東方日報. 2018年2月12號. 喺2020年11月17號搵到.
3. ↑  〈精索扭轉可致睾丸壞死〉. 東方日報. 2015年5月22號. 喺2020年11月17號搵到.
4. ↑  陳雅君 (2015年9月21號). 〈搶救扭蛋黃金6小時睾丸扭轉快速缺血壞死〉. 明報. 喺2020年11月11號搵到.

拎
-

* 美國American Urological Association協會Youtube影片：Intraoperative evaluation of Testicular Torsion
想搵第二個意思嘅話，請睇「**四都鎮**」。

**四都鎮**係湖南省桂東縣下轄鎮，2011年由原本嘅**四都鄉**改設。2012年5月，原本屬於大水鄉嘅東風、新柳兩條村都加埋入嚟。四都鎮轄下14條行政村1個社區，136個村民（居民）小組，總人口1.9萬人，總面積159.53平方公里。

行政區劃
----

四都鎮下轄四靖社區、新龍村、雙溪村、東水村、角塘村、溪塘村、洋河村、寶嶺村、長灘村、蓮塘村、西聯村、西水村、文閣村、東風村、新柳村總共14條行政村1個社區。

歷史
--

清朝初期行政區劃分都，呢到屬於**桂東第四都**。民國時期係**四靖鄉**，1949年係**四都區**，1952年改為**第五區**，1956年分為**東水鄉**、**四水鄉**，1958年改為**衛星公社**，1961年改做**四都公社**，1984年改做**四都鄉**，全鄉總面積146平方公里。2000年第五次人口普查，常住人口3,825戶13,926人，本地戶籍13,895人。2011年，四都鎮下轄12村1社區；2012年5月，原本大水鄉嘅東風、新柳兩條村加咗入嚟。四都鎮轄14村1社區，136個村民（居民）小組，總人口1.9萬人，總面積159.53平方公里。

參考資料
----

1. ↑  桂东县政府根据**湘民行发〔2012〕15号**文件于2012年5月24日下发的 《桂东县人民政府关于我县部分乡镇行政区划调整的通知》（桂政发〔2012〕4号） 互聯網檔案館嘅歸檔，歸檔日期2012年12月16號，.
2. 1 2  湖南红网-桂东新闻网（2012年6月7日）：《东风村、新柳村正式并入四都镇行政区域》 互聯網檔案館嘅歸檔，歸檔日期2012年10月12號，.
3. ↑  〈2022年统计用区划代码和城乡划分代码：桂東縣〉 (中國中文). 中华人民共和国国家统计局. 2022-10-31.
4. ↑  郴州政府网：郴州区县与乡镇介绍 互聯網檔案館嘅歸檔，歸檔日期2012年11月6號，.
5. ↑  第五次人口普查数据出自：国家统计局第五次全国人口普查信息库：《湖南省乡、镇、街道人口》 互聯網檔案館嘅歸檔，歸檔日期2012年6月18號，.
「無罪假設」跳轉嚟呢度。要睇差唔多名嘅香港ViuTV劇集，請去「**假設性無罪**」。

**無罪假定**係現代法律嘅一個重要原則。呢個原則係指當一個人未畀法庭判有罪之前，要先假定佢係無罪。

無罪假定係現代法治國家刑事司法通行嘅一項重要原則，係國際公約確認用嚟保護基本人權，亦係聯合國喺刑事司法領域制定同推行嘅最低限度標準之一。假如原告拎唔出足夠合理證據，被告就冇罪喇。

香港
--

香港以前係英國屬地，繼承咗英國普通法嘅傳統，用無罪假定嚟對待疑犯，即係係疑犯未經審判定罪之前都必須假定為無罪。呢個原則貫穿香港刑事訴訟程序嘅每一個步驟。英國上議院議員約翰·紳奇勳爵形容呢個原則係「貫穿英國刑事法嘅金線」。雖然係咁，危險藥物條例下嘅所有罪行同非禮罪仍然係屬於有罪假定，例如，香港法例第134章危險藥物條例講明，任何被指控觸犯呢條法例嘅人士都必須承擔一切舉證責任。

除咗咁，無罪假定亦要求控方所提出嘅所有證據都要達到毫無合理疑點(beyond reasonable doubt)先可以將被告定罪；如果唔係，係疑點利益（benefit of doubt）歸於被告嘅原則下（另一由無罪假定延申出來嘅原則），被告會被判無罪。

香港根據加拿大最高法院係1986年嘅R. v. Oakes案例，奠定咗無罪推定嘅重要性。除咗透過案例嚟保障無罪推定，香港亦透過成文法(statute)嚟更加明確清晰咁確保呢個原則同埋延申權利獲得認可同保障。

* 《香港人權法案條例》第十一(一)條確認「無罪假定原則」

|  |  |  |
| --- | --- | --- |
| 「 | 受刑事控告之人，未經依法確定有罪以前，應假定其無罪。 | 」 |

* 《香港人權法案條例》第十一(二)(庚)條保障不自我指控權及緘默權

|  |  |  |
| --- | --- | --- |
| 「 | 不得強迫被告自供或認罪。 | 」 |

攷
-

1. ↑  《新版香港法概論》；三聯書店(香港)有限公司；陳弘毅，陳文敏，李雲菁，陸文慧合編; ISBN：978-962-04-2841-8

|  |  |
| --- | --- |
| Stub icon | 呢篇關於法律嘅文係楔位文。歡迎幫維基百科擴寫佢。睇 • 論 • 改 • 歷 |